COD PR CIVILA (R) 01/07/2010
Articolul 492

Probe noi în recurs
(1)

În instanța de recurs nu se pot produce noi probe, cu excepția înscrisurilor noi, care pot fi depuse, sub sancțiunea decăderii, odată cu cererea de recurs, respectiv odată cu întâmpinarea.
(2)

În cazul în care recursul urmează să fie soluționat în ședință publică, pot fi depuse și alte înscrisuri noi până la primul termen de judecată.


COD PR CIVILA (R) 01/07/2010
Articolul 49

3 din Sectiunea 1 , Capitolul III , Titlul II , Cartea a II-a a fost abrogat de

 )

 Notă
...

Prin
DECIZIA CURȚII CONSTITUȚIONALE nr. 479 din 17 octombrie 2024
art. 493 alin. (5) din Codul de procedură civilă
 (anterior abrogării acestuia) este constituțională în măsura în care nu exclude exercitarea căii de atac a revizuirii întemeiate pe dispozițiile
art. 509 alin. (1) pct. 11 din Codul de procedură civilă
.
Conform
art. 147 alin. (1) din CONSTITUȚIA ROMÂNIEI


COD PR CIVILA (R) 01/07/2010
Articolul 494

Reguli privind judecata
Dispozițiile de procedură privind judecata în primă instanță și în apel se aplică și în instanța de recurs, în măsura în care nu sunt potrivnice celor cuprinse în prezenta secțiune.


COD PR CIVILA (R) 01/07/2010
Articolul 495

Ordinea cuvântului în ședință
(1)

Președintele va da mai întâi cuvântul recurentului, iar apoi intimatului.
(2)

Procurorul vorbește cel din urmă, în afară de cazul când este recurent. Dacă procurorul a pornit acțiunea civilă în care s-a pronunțat hotărârea atacată cu recurs, procurorului i se va da cuvântul după recurent.


COD PR CIVILA (R) 01/07/2010
Articolul 496

Soluțiile pe care le poate pronunța instanța de recurs
(1)

 Instanța, verificând toate motivele invocate și judecând recursul, îl poate admite, îl poate respinge sau anula ori poate constata perimarea lui.

 (la 21-12-2018,
 Alineatul (1) din Articolul 496 , Sectiunea 1 , Capitolul III , Titlul II , Cartea a II-a a fost modificat de

 )

(2)

În caz de admitere a recursului, hotărârea atacată poate fi casată, în tot sau în parte.


COD PR CIVILA (R) 01/07/2010
Articolul 497

Soluțiile pe care le poate pronunța Înalta Curte de Casație și Justiție
Înalta Curte de Casație și Justiție, în caz de casare, trimite, o singură dată în cursul procesului, cauza spre o nouă judecată instanței de apel care a pronunțat hotărârea casată ori, atunci când este cazul și sunt îndeplinite condițiile prevăzute la
art. 480 alin. (3)
, primei instanțe, a cărei hotărâre este, de asemenea, casată. Atunci când interesele bunei administrări a justiției o cer, cauza va putea fi trimisă oricărei alte instanțe de același grad, cu excepția cazului casării pentru lipsă de competență, când cauza va fi trimisă instanței competente sau altui organ cu activitate jurisdicțională competent potrivit legii. În cazul în care casarea s-a făcut pentru că instanța a depășit atribuțiile puterii judecătorești sau când s-a încălcat autoritatea de lucru judecat, cererea se respinge ca inadmisibilă.

 (la 21-12-2018,


COD PR CIVILA (R) 01/07/2010
Articolul 49

7 din Sectiunea 1 , Capitolul III , Titlul II , Cartea a II-a a fost modificat de

 )

 Notă
...

Decizie de admitere:
HP nr. 79/2022
, publicată în Monitorul Oficial nr. 61 din 25 ianuarie 2023:
În interpretarea dispozițiilor
art. 497 din Codul de procedură civilă
, în forma modificată prin
Legea nr. 310/2018
 pentru modificarea și completarea
Legii nr. 134/2010 privind Codul de procedură civilă
, precum și pentru modificarea și completarea altor acte normative, în corelație cu prevederile
art. 492 alin. (1)
,
art. 498
 și ale
art. 501 alin. (3)
 și (
4) din Codul de procedură civilă
, în cazul în care în al doilea ciclu procesual se admite recursul, casându-se decizia atacată, Înalta Curte de Casație și Justiție va reține cauza spre judecare în fond numai atunci când nu ar fi pusă în situația de a proceda la analizarea stării de fapt prin recalificarea faptelor sau prin completarea sau readministrarea probatoriului, în caz contrar cauza urmând a fi trimisă spre rejudecare la instanța de apel sau, după caz, la prima instanță.


COD PR CIVILA (R) 01/07/2010
Articolul 498

Soluțiile pe care le pot pronunța alte instanțe de recurs
(1)

În cazul în care competența de soluționare a recursului aparține tribunalului sau curții de apel și s-a casat hotărârea atacată, rejudecarea procesului în fond se va face de către instanța de recurs, fie la termenul la care a avut loc admiterea recursului, situație în care se pronunță o singură decizie, fie la un alt termen stabilit în acest scop.
(2)

Instanțele prevăzute la
alin. (1)
 vor casa cu trimitere, o singură dată în cursul procesului, în cazul în care instanța a cărei hotărâre este atacată cu recurs a soluționat procesul fără a intra în judecata fondului sau judecata s-a făcut în lipsa părții care a fost nelegal citată, atât la administrarea probelor, cât și la dezbaterea fondului. În vederea rejudecării, cauza se trimite la instanța care a pronunțat hotărârea casată ori la altă instanță de același grad cu aceasta, din aceeași circumscripție. Dispozițiile
art. 497
 se aplică în mod corespunzător, în caz de necompetență, de depășire a atribuțiilor puterii judecătorești și de încălcare a autorității de lucru judecat.


COD PR CIVILA (R) 01/07/2010
Articolul 499

Motivarea hotărârii
Prin derogare de la prevederile
art. 425 alin. (1) lit. b)
, hotărârea instanței de recurs va cuprinde în considerente numai motivele de casare invocate și analiza acestora, arătându-se de ce s-au admis ori, după caz, s-au respins. În cazul în care recursul se respinge fără a fi cercetat în fond ori se anulează sau se constată perimarea lui, hotărârea de recurs va cuprinde numai motivarea soluției fără a se evoca și analiza motivelor de casare.


COD PR CIVILA (R) 01/07/2010
Articolul 500

Efectele casării
(1)

Hotărârea casată nu are nicio putere.
(2)

Actele de executare sau de asigurare făcute în temeiul unei asemenea hotărâri sunt desființate de drept, dacă instanța de recurs nu dispune altfel. Instanța va constata aceasta, din oficiu, prin dispozitivul hotărârii de casare.


COD PR CIVILA (R) 01/07/2010
Articolul 501

Judecata în fond după casare
(1)

În caz de casare, hotărârile instanței de recurs asupra problemelor de drept dezlegate sunt obligatorii pentru instanța care judecă fondul.
(2)

Când hotărârea a fost casată pentru încălcarea regulilor de procedură, judecata va reîncepe de la actul anulat.
(3)

După casare, instanța de fond va judeca din nou, în limitele casării și ținând seama de toate motivele invocate înaintea instanței a cărei hotărâre a fost casată.
(4)

În cazul rejudecării după casare, cu reținere sau cu trimitere, sunt admisibile orice probe prevăzute de lege.


COD PR CIVILA (R) 01/07/2010
Articolul 502

Neînrăutățirea situației în propria cale de atac
La judecarea recursului, precum și la rejudecarea procesului după casarea hotărârii de către instanța de recurs, dispozițiile
art. 481
 sunt aplicabile în mod corespunzător.

 +

Secțiunea a 2-a
 Contestația în anulare


COD PR CIVILA (R) 01/07/2010
Articolul 503

Obiectul și motivele contestației în anulare
(1)

Hotărârile definitive pot fi atacate cu contestație în anulare atunci când contestatorul nu a fost legal citat și nici nu a fost prezent la termenul când a avut loc judecata.
(2)

Hotărârile instanțelor de recurs mai pot fi atacate cu contestație în anulare atunci când:
1.

hotărârea dată în recurs a fost pronunțată de o instanță necompetentă absolut sau cu încălcarea normelor referitoare la alcătuirea instanței și, deși se invocase excepția corespunzătoare, instanța de recurs a omis să se pronunțe asupra acesteia;
 ...

 Notă
...

Decizie de admitere:
HP nr. 26/2019
, publicată în Monitorul Oficial nr. 755 din 17 septembrie 2019:
Situația în care hotărârea redactată de unul dintre membrii completului de recurs este semnată doar de către judecătorul redactor, în timp ce, pentru ceilalți membri, este semnată de către președintele completului sau de președintele instanței, în condițiile
art. 426 alin. (4) din Codul de procedură civilă
, nu se încadrează în ipoteza prevăzută de dispozițiile
art. 503 alin. (2) pct. 1 din Codul de procedură civilă
.
2.

dezlegarea dată recursului este rezultatul unei erori materiale;
 ...
3.

instanța de recurs, respingând recursul sau admițându-l în parte, a omis să cerceteze vreunul dintre motivele de casare invocate de recurent în termen;
 ...
4.

instanța de recurs nu s-a pronunțat asupra unuia dintre recursurile declarate în cauză.
 ...
(3)

 Dispozițiile
alin. (2)
 se aplică în mod corespunzător hotărârilor instanțelor de apel care, potrivit legii, nu pot fi atacate cu recurs.

 (la 21-12-2018,
 Alineatul (3) din Articolul 503 , Sectiunea a 2-a , Capitolul III , Titlul II , Cartea a II-a a fost modificat de

 )

 Notă
...

Decizie de admitere:
HP nr. 390/2025
, publicată în Monitorul Oficial nr. 1109 din 2 decembrie 2025:
În interpretarea dispozițiilor
art. 68 din Legea nr. 101/2016
 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare, și ale
art. 503 alin. (2)
 și
(3) din Codul de procedură civilă
, republicat, cu modificările și completările ulterioare, contestația în anulare specială nu este exclusă în cazul hotărârii curții de apel prin care se soluționează plângerea formulată împotriva deciziei Consiliului Național de Soluționare a Contestațiilor.


COD PR CIVILA (R) 01/07/2010
Articolul 504

Condiții de admisibilitate
(1)

Contestația în anulare este inadmisibilă dacă motivul prevăzut la
art. 503 alin. (1)
 putea fi invocat pe calea apelului sau a recursului.
(2)

Cu toate acestea, contestația poate fi primită în cazul în care motivul a fost invocat prin cererea de recurs, dar instanța l-a respins pentru că avea nevoie de verificări de fapt incompatibile cu recursul sau dacă recursul, fără vina părții, a fost respins fără a fi cercetat în fond.
(3)

O hotărâre împotriva căreia s-a exercitat contestația în anulare nu mai poate fi atacată de aceeași parte cu o nouă contestație în anulare, chiar dacă se invocă alte motive.


COD PR CIVILA (R) 01/07/2010
Articolul 505

Instanța competentă
(1)

Contestația în anulare se introduce la instanța a cărei hotărâre se atacă.
(2)

În cazul în care se invocă motive care atrag competențe diferite, nu operează prorogarea competenței.


COD PR CIVILA (R) 01/07/2010
Articolul 506

Termen de exercitare
(1)

Contestația în anulare poate fi introdusă în termen de 15 zile de la data comunicării hotărârii, dar nu mai târziu de un an de la data când hotărârea a rămas definitivă.
(2)

Contestația se motivează în termenul de 15 zile prevăzut la
alin. (1)
, sub sancțiunea nulității acesteia.


COD PR CIVILA (R) 01/07/2010
Articolul 507

Suspendarea executării
Instanța poate suspenda executarea hotărârii a cărei anulare se cere, sub condiția dării unei cauțiuni. Dispozițiile
art. 484
 se aplică în mod corespunzător.


COD PR CIVILA (R) 01/07/2010
Articolul 508

Procedura de judecată
(1)

Contestația în anulare se soluționează de urgență și cu precădere, potrivit dispozițiilor procedurale aplicabile judecății finalizate cu hotărârea atacată.
(2)

Întâmpinarea este obligatorie și se depune la dosar cu cel puțin 5 zile înaintea primului termen de judecată. Contestatorul va lua cunoștință de conținutul acesteia de la dosarul cauzei.
(3)

Dacă motivul de contestație este întemeiat, instanța va pronunța o singură hotărâre prin care va anula hotărârea atacată și va soluționa cauza. Dacă soluționarea cauzei la același termen nu este posibilă, instanța va pronunța o hotărâre de anulare a hotărârii atacate și va fixa termen în vederea soluționării cauzei printr-o nouă hotărâre. În acest ultim caz, hotărârea de anulare nu poate fi atacată separat.
(4)

Hotărârea dată în contestație în anulare este supusă acelorași căi de atac ca și hotărârea atacată.

 +

Secțiunea a 3-a
 Revizuirea


COD PR CIVILA (R) 01/07/2010
Articolul 509

Obiectul și motivele revizuirii
(1)

Revizuirea unei hotărâri pronunțate asupra fondului sau care evocă fondul*) poate fi cerută dacă:
1.

s-a pronunțat asupra unor lucruri care nu s-au cerut sau nu s-a pronunțat asupra unui lucru cerut ori s-a dat mai mult decât s-a cerut;
 ...
2.

obiectul pricinii nu se află în ființă;
 ...
3.

un judecător, martor sau expert, care a luat parte la judecată, a fost condamnat definitiv pentru o infracțiune privitoare la pricină sau dacă hotărârea s-a dat în temeiul unui înscris declarat fals în cursul ori în urma judecății, când aceste împrejurări au influențat soluția pronunțată în cauză. În cazul în care constatarea infracțiunii nu se mai poate face printr-o hotărâre penală, instanța de revizuire se va pronunța mai întâi, pe cale incidentală, asupra existenței sau inexistenței infracțiunii invocate. În acest ultim caz, la judecarea cererii va fi citat și cel învinuit de săvârșirea infracțiunii;
 ...
4.

un judecător a fost sancționat disciplinar definitiv pentru exercitarea funcției cu rea-credință sau gravă neglijență, dacă aceste împrejurări au influențat soluția pronunțată în cauză;
 ...
5.

după darea hotărârii, s-au descoperit înscrisuri doveditoare, reținute de partea potrivnică sau care nu au putut fi înfățișate dintr-o împrejurare mai presus de voința părților;
 ...
6.

s-a casat, s-a anulat ori s-a schimbat hotărârea unei instanțe pe care s-a întemeiat hotărârea a cărei revizuire se cere;
 ...
7.

statul ori alte persoane juridice de drept public, minorii, persoanele care beneficiază de consiliere judiciară sau tutelă specială ori curatelă nu au fost apărați deloc sau au fost apărați cu viclenie de cei însărcinați să îi apere;

 (la 18-08-2022,
 Punctul 7. din Alineatul (1) , Articolul 509 , Sectiunea a 3-a , Capitolul III , Titlul II , Cartea a II-a a fost modificat de

 )

 ...
8.

există hotărâri definitive potrivnice, date de instanțe de același grad sau de grade diferite, care încalcă autoritatea de lucru judecat a primei hotărâri;
 ...
9.

partea a fost împiedicată să se înfățișeze la judecată și să înștiințeze instanța despre aceasta, dintr-o împrejurare mai presus de voința sa;
 ...
10.

Curtea Europeană a Drepturilor Omului a constatat o încălcare a drepturilor sau libertăților fundamentale datorată unei hotărâri judecătorești, iar consecințele grave ale acestei încălcări continuă să se producă;
 ...
10^1.

Curtea Europeană a Drepturilor Omului a pronunțat în cauză un aviz consultativ asupra unei chestiuni de principiu privind interpretarea sau aplicarea unor drepturi și libertăți prevăzute de
Convenția pentru apărarea drepturilor omului și a libertăților fundamentale
 sau de protocoalele adiționale la această convenție, care are o înrâurire hotărâtoare asupra hotărârii, dacă aceasta a fost pronunțată anterior comunicării de către Agentul guvernamental pentru Curtea Europeană a Drepturilor Omului a avizului consultativ, tradus în limba română;

 (la 11-06-2022,
 Alineatul (1) din Articolul 509 , Sectiunea a 3-a , Capitolul III , Titlul II , Cartea a II-a a fost completat de

 )

 ...
11.

după ce hotărârea a devenit definitivă, Curtea Constituțională s-a pronunțat asupra excepției invocate în acea cauză, declarând neconstituțională prevederea care a făcut obiectul acelei excepții*).
 ...

 Notă
...

Prin
DECIZIA CURȚII CONSTITUȚIONALE nr. 866 din 10 decembrie 2015
art. 509 alin. (1) din Codul de procedură civilă
, constatându-se că sintagma "pronunțate asupra fondului sau care evocă fondul" este neconstituțională cu referire la motivul de revizuire prevăzut la
pct. 11
 din cuprinsul acestora.
Prin urmare, în intervalul 1 februarie 2016-17 martie 2016, sintagma "pronunțate asupra fondului sau care evocă fondul" cu referire la motivul de revizuire prevăzut la
pct. 11
 din cuprinsul
art. 509 alin. (1) din Codul de procedură civilă
, a fost suspendată de drept, încetându-și efectele juridice începând cu data de 18 martie 2016, întrucât legiuitorul nu a intervenit pentru modificarea prevederilor atacate.
(2)

Pentru motivele de revizuire prevăzute la
alin. (1) pct. 3
, dar numai în ipoteza judecătorului,
pct. 4
,
pct. 7-11
 sunt supuse revizuirii și hotărârile care nu evocă fondul.

 (la 21-12-2018,
 Alineatul (2) din Articolul 509 , Sectiunea a 3-a , Capitolul III , Titlul II , Cartea a II-a a fost modificat de

 )


COD PR CIVILA (R) 01/07/2010
Articolul 510

Instanța competentă
(1)

Cererea de revizuire se îndreaptă la instanța care a pronunțat hotărârea a cărei revizuire se cere.
(2)

În cazul dispozițiilor
art. 509 alin. (1) pct. 8
, cererea de revizuire se va îndrepta la instanța mai mare în grad față de instanța care a dat prima hotărâre. Dacă una dintre instanțele de recurs la care se referă aceste dispoziții este Înalta Curte de Casație și Justiție, cererea de revizuire se va judeca de această instanță.
(3)

În cazul în care se invocă motive care atrag competențe diferite, nu va opera prorogarea competenței.


COD PR CIVILA (R) 01/07/2010
Articolul 511

Termen de exercitare
(1)

Termenul de revizuire este de o lună și se va socoti:
1.

în cazurile prevăzute la
art. 509 alin. (1) pct. 1
, de la comunicarea hotărârii;
 ...
2.

în cazul prevăzut la
art. 509 alin. (1) pct. 2
, de la cel din urmă act de executare;
 ...
3.

în cazurile prevăzute la
art. 509 alin. (1) pct. 3
, din ziua în care partea a luat cunoștință de hotărârea instanței penale de condamnare a judecătorului, martorului sau expertului ori de hotărârea care a declarat fals înscrisul, dar nu mai târziu de un an de la data rămânerii definitive a hotărârii penale. În lipsa unei astfel de hotărâri, termenul curge de la data când partea a luat cunoștință de împrejurările pentru care constatarea infracțiunii nu se mai poate face printr-o hotărâre penală, dar nu mai târziu de 3 ani de la data producerii acestora;
 ...
4.

în cazul prevăzut la
art. 509 alin. (1) pct. 4
, din ziua în care partea a luat cunoștință de hotărârea prin care a fost sancționat disciplinar definitiv judecătorul, dar nu mai târziu de un an de la data rămânerii definitive a hotărârii de sancționare disciplinară;
 ...
5.

în cazul prevăzut la
art. 509 alin. (1) pct. 5
, din ziua în care s-au descoperit înscrisurile ce se invocă;
 ...
6.

în cazul prevăzut la
art. 509 alin. (1) pct. 6
, din ziua în care partea a luat cunoștință de casarea, anularea sau schimbarea hotărârii pe care s-a întemeiat hotărârea a cărei revizuire se cere, dar nu mai târziu de un an de la data rămânerii definitive a hotărârii de casare, anulare sau schimbare;
 ...
7.

în cazurile prevăzute la
art. 509 alin. (1) pct. 7
, din ziua în care statul ori altă persoană de drept public a luat cunoștință de hotărâre, dar nu mai târziu de un an de la data rămânerii definitivă a acesteia; în cazul minorilor, persoanelor care beneficiază de consiliere judiciară sau tutelă specială ori curatelă, termenul de revizuire este de 6 luni de la data la care cel interesat a luat cunoștință de hotărâre, dar nu mai târziu de un an de la dobândirea capacității depline de exercițiu sau, după caz, de la înlocuirea tutorelui persoanei care beneficiază de consiliere judiciară sau tutelă specială, de la încetarea curatelei ori înlocuirea curatorului;

 (la 18-08-2022,
 Punctul 7. din Alineatul (1) , Articolul 511 , Sectiunea a 3-a , Capitolul III , Titlul II , Cartea a II-a a fost modificat de

 )

 ...
8.

în cazul prevăzut la
art. 509 alin. (1)
pct. 8
, de la data rămânerii definitive a ultimei hotărâri.
 ...
(2)

În cazul prevăzut la
art. 509 alin. (1) pct. 9
, termenul de revizuire este de 15 zile și se socotește de la încetarea împiedicării.
(3)

Pentru motivele prevăzute la
art. 509 alin. (1) pct. 10
,
10^1
 și
11
, termenul este de 3 luni de la data publicării hotărârii sau, după caz, a avizului consultativ al Curții Europene a Drepturilor Omului, tradus în limba română, respectiv a deciziei Curții Constituționale, în Monitorul Oficial al României, Partea I.

 (la 11-06-2022,
 Alineatul (3) din Articolul 511 , Sectiunea a 3-a , Capitolul III , Titlul II , Cartea a II-a a fost modificat de

 )

(4)

Revizuirea se motivează prin însăși cererea de declarare a căii de atac sau înăuntrul termenului de exercitare a acesteia, sub sancțiunea nulității.
(5)

Dacă prin aceeași cerere se invocă motive diferite de revizuire, prevederile
alin. (4)
 se aplică în mod corespunzător pentru fiecare motiv în parte.


COD PR CIVILA (R) 01/07/2010
Articolul 512

Suspendarea executării
Instanța poate suspenda executarea hotărârii a cărei revizuire se cere, sub condiția dării unei cauțiuni. Dispozițiile
art. 484
 se aplică în mod corespunzător.


COD PR CIVILA (R) 01/07/2010
Articolul 513

Procedura de judecată
(1)

Cererea de revizuire se soluționează potrivit dispozițiilor procedurale aplicabile judecății finalizate cu hotărârea atacată.
(2)

Întâmpinarea este obligatorie și se depune la dosar cu cel puțin 5 zile înaintea primului termen de judecată. Revizuentul va lua cunoștință de conținutul întâmpinării de la dosarul cauzei.
(3)

Dezbaterile sunt limitate la admisibilitatea revizuirii și la faptele pe care se întemeiază.
(4)

 Dacă instanța încuviințează cererea de revizuire, ea va schimba, în tot sau în parte, hotărârea atacată, iar în cazul hotărârilor potrivnice, ea va anula cea din urmă hotărâre și, după caz, va trimite cauza spre rejudecare atunci când s-a încălcat efectul pozitiv al autorității de lucru judecat.

 (la 21-12-2018,
 Alineatul (4) din Articolul 513 , Sectiunea a 3-a , Capitolul III , Titlul II , Cartea a II-a a fost modificat de

 )

(5)

Hotărârea dată asupra revizuirii este supusă căilor de atac prevăzute de lege pentru hotărârea revizuită.
(6)

Dacă revizuirea s-a cerut pentru hotărâri potrivnice, calea de atac este recursul. În cazul în care revizuirea a fost soluționată de una dintre secțiile Înaltei Curți de Casație și Justiție, recursul este de competența Completului de 5 judecători.

 +

Titlul III
 Dispoziții privind asigurarea unei practici judiciare unitare

 +

Capitolul I
 Recursul în interesul legii


COD PR CIVILA (R) 01/07/2010
Articolul 514

Calitatea procesuală
Pentru a se asigura interpretarea și aplicarea unitară a legii de către toate instanțele judecătorești, procurorul general al Parchetului de pe lângă Înalta Curte de Casație și Justiție, din oficiu sau la cererea ministrului justiției, Colegiul de conducere al Înaltei Curți de Casație și Justiție, colegiile de conducere ale curților de apel, precum și Avocatul Poporului au îndatorirea să ceară Înaltei Curți de Casație și Justiție să se pronunțe asupra problemelor de drept care au fost soluționate diferit de instanțele judecătorești.


COD PR CIVILA (R) 01/07/2010
Articolul 515

Condiții de admisibilitate
Recursul în interesul legii este admisibil numai dacă se face dovada că problemele de drept care formează obiectul judecății au fost soluționate în mod diferit prin hotărâri judecătorești definitive, care se anexează cererii.


COD PR CIVILA (R) 01/07/2010
Articolul 516

Judecarea recursului în interesul legii
(1)

Recursul în interesul legii se judecă de un complet format din președintele sau, în lipsa acestuia, unul dintre vicepreședinții Înaltei Curți de Casație și Justiție, președinții de secții din cadrul acesteia, precum și 20 de judecători, din care 14 judecători din secția/secțiile în a cărei/căror competență intră problema de drept care a fost soluționată diferit de instanțele judecătorești și câte 2 judecători din cadrul celorlalte secții. Președintele Înaltei Curți de Casație și Justiție, respectiv unul dintre vicepreședinții acesteia este președinte al completului.
(2)

În cazul în care problema de drept prezintă interes pentru două sau mai multe secții, președintele sau, după caz, unul dintre vicepreședinții Înaltei Curți de Casație și Justiție va stabili numărul judecătorilor din secțiile interesate care vor intra în compunerea completului prevăzut la
alin. (1)
, celelalte secții urmând a fi reprezentate potrivit dispozițiilor aceluiași alineat.
(3)

Atunci când problema de drept nu intră în competența niciunei secții a Înaltei Curți de Casație și Justiție, președintele sau, după caz, unul dintre vicepreședinții Înaltei Curți de Casație și Justiție va desemna câte 5 judecători din cadrul fiecărei secții. Pentru întocmirea raportului, președintele completului va desemna câte un judecător din cadrul fiecărei secții.
(4)

După sesizarea Înaltei Curți de Casație și Justiție, președintele sau, după caz, unul dintre vicepreședinții acesteia va lua măsurile necesare pentru desemnarea aleatorie a judecătorilor din cadrul secției în a cărei competență intră problema de drept care a fost soluționată diferit de instanțele judecătorești, precum și a judecătorilor din celelalte secții ce intră în alcătuirea completului prevăzut la
alin. (1)
.
(5)

După alcătuirea completului potrivit
alin. (4)
, președintele acestuia va desemna dintre membrii completului 3 judecători pentru a întocmi un raport asupra recursului în interesul legii. Raportorii nu sunt incompatibili.
(6)

În vederea întocmirii raportului, președintele completului va putea solicita unor specialiști recunoscuți opinia scrisă asupra problemelor de drept soluționate diferit.
(7)

Raportul va cuprinde soluțiile diferite date problemei de drept și argumentele pe care se fundamentează, jurisprudența relevantă a Curții Constituționale, a Curții Europene a Drepturilor Omului sau a Curții de Justiție a Uniunii Europene, dacă este cazul, doctrina în materie, precum și opinia specialiștilor consultați. Totodată, judecătorii raportori vor întocmi și vor motiva proiectul soluției ce se propune a fi dată recursului în interesul legii.
(8)

Ședința completului se convoacă de președintele acestuia, cu cel puțin 20 de zile înainte de desfășurarea acesteia. Odată cu convocarea, fiecare judecător va primi o copie a raportului și a soluției propuse.
(9)

La ședință participă toți judecătorii completului. Dacă există motive obiective, aceștia vor fi înlocuiți cu respectarea regulilor prevăzute la
alin. (4)
.
(10)

Recursul în interesul legii se susține în fața completului, după caz, de procurorul general al Parchetului de pe lângă Înalta Curte de Casație și Justiție sau de procurorul desemnat de acesta, de judecătorul desemnat de Colegiul de conducere al Înaltei Curți de Casație și Justiție, respectiv al curții de apel ori de Avocatul Poporului sau de un reprezentant al acestuia.
(11)

Recursul în interesul legii se judecă în cel mult 3 luni de la data sesizării instanței, iar soluția se adoptă cu cel puțin două treimi din numărul judecătorilor completului. Nu se admit abțineri de la vot.


COD PR CIVILA (R) 01/07/2010
Articolul 517

Conținutul hotărârii și efectele ei
(1)

Asupra cererii, completul Înaltei Curți de Casație și Justiție se pronunță prin decizie.
(1^1)

Cauzele similare aflate pe rolul instanțelor la data sesizării Înaltei Curți de Casație și Justiție, în care soluționarea acestora depinde de dezlegarea problemelor de drept ce fac obiectul recursului în interesul legii, pot fi suspendate până la data publicării deciziei în Monitorul Oficial al României, conform
alin. (4)
.

 (la 21-12-2018,


COD PR CIVILA (R) 01/07/2010
Articolul 51

7 din Capitolul I , Titlul III , Cartea a II-a a fost completat de

 )

(2)

Decizia se pronunță numai în interesul legii și nu are efecte asupra hotărârilor judecătorești examinate și nici cu privire la situația părților din acele procese.
(3)

Decizia se motivează în termen de cel mult 30 de zile de la pronunțare și se publică în cel mult 15 zile de la motivare în Monitorul Oficial al României, Partea I.
(4)

 Dezlegarea dată problemelor de drept judecate este obligatorie de la data publicării deciziei în Monitorul Oficial al României, Partea I.

 (la 21-12-2018,
 Alineatul (4) din Articolul 517 , Capitolul I , Titlul III , Cartea a II-a a fost modificat de

 )


COD PR CIVILA (R) 01/07/2010
Articolul 518

Încetarea efectelor deciziei
Decizia în interesul legii își încetează aplicabilitatea la data modificării, abrogării sau constatării neconstituționalității dispoziției legale care a făcut obiectul interpretării.

 +

Capitolul II
 Sesizarea Înaltei Curți de Casație și Justiție în vederea pronunțării unei hotărâri prealabile pentru dezlegarea unor chestiuni de drept


COD PR CIVILA (R) 01/07/2010
Articolul 519

Obiectul sesizării
Dacă, în cursul judecății, un complet de judecată al Înaltei Curți de Casație și Justiție, al curții de apel sau al tribunalului, învestit cu soluționarea cauzei în ultimă instanță, constatând că o chestiune de drept, de a cărei lămurire depinde soluționarea pe fond a cauzei respective, este nouă și asupra acesteia Înalta Curte de Casație și Justiție nu a statuat și nici nu face obiectul unui recurs în interesul legii în curs de soluționare, va putea solicita Înaltei Curți de Casație și Justiție să pronunțe o hotărâre prin care să se dea rezolvare de principiu chestiunii de drept cu care a fost sesizată.


COD PR CIVILA (R) 01/07/2010
Articolul 520

Procedura de judecată
(1)

Sesizarea Înaltei Curți de Casație și Justiție se face de către completul de judecată după dezbateri contradictorii, dacă sunt îndeplinite condițiile prevăzute la
art. 519
, prin încheiere care nu este supusă niciunei căi de atac. Dacă prin încheiere se dispune sesizarea, aceasta va cuprinde motivele care susțin admisibilitatea sesizării potrivit dispozițiilor
art. 519
, punctul de vedere al completului de judecată și al părților.
(2)

Prin încheierea prevăzută la
alin. (1)
, cauza va fi suspendată până la pronunțarea hotărârii prealabile pentru dezlegarea chestiunii de drept.
(3)

După înregistrarea cauzei la Înalta Curte de Casație și Justiție, încheierea de sesizare se publică pe pagina de internet a acestei instanțe.
(4)

Cauzele similare, aflate pe rolul instanțelor judecătorești, pot fi suspendate până la soluționarea sesizării.
(5)

Repartizarea sesizării este făcută de președintele sau, în lipsa acestuia, de unul dintre vicepreședinții Înaltei Curți de Casație și Justiție ori de persoana desemnată de aceștia.
(6)

) Sesizarea se judecă de un complet format din președintele secției corespunzătoare a Înaltei Curți de Casație și Justiție sau de un judecător desemnat de acesta și 12 judecători din cadrul secției respective. Președintele secției sau, în caz de imposibilitate, judecătorul desemnat de acesta este președintele de complet și va lua măsurile necesare pentru desemnarea aleatorie a judecătorilor.

 Notă
...

*) A se vedea
art. XVIII alin. (1) din Legea nr. 2/2013
 privind unele măsuri pentru degrevarea instanțelor judecătorești, precum și pentru pregătirea punerii în aplicare a
Legii nr. 134/2010
 privind Codul de procedură civilă, reprodus în nota din finalul formei republicate.
(7)

După alcătuirea completului potrivit
alin. (6)
, președintele acestuia va desemna un judecător pentru a întocmi un raport asupra chestiunii de drept supuse judecății. Judecătorul desemnat raportor nu devine incompatibil.
(8)

Atunci când chestiunea de drept privește activitatea mai multor secții ale Înaltei Curți de Casație și Justiție, președintele sau, în lipsa acestuia, unul dintre vicepreședinții Înaltei Curți de Casație și Justiție va transmite sesizarea președinților secțiilor interesate în soluționarea chestiunii de drept. În acest caz, completul va fi alcătuit din președintele sau, în lipsa acestuia, din vicepreședintele Înaltei Curți de Casație și Justiție, care va prezida completul, din președinții secțiilor interesate în soluționarea chestiunii de drept, precum și câte 5 judecători din cadrul secțiilor respective desemnați aleatoriu de președintele completului. După alcătuirea completului, pentru întocmirea raportului președintele completului va desemna câte un judecător din cadrul fiecărei secții. Raportorii nu sunt incompatibili.
(9)

Dispozițiile
alin. (8)
 se aplică în mod corespunzător și atunci când chestiunea de drept nu intră în competența niciunei secții a Înaltei Curți de Casație și Justiție.
(10)

Raportul va fi comunicat părților, care, în termen de cel mult 15 zile de la comunicare, pot depune, în scris, prin avocat sau, după caz, prin consilier juridic, punctele lor de vedere privind chestiunea de drept supusă judecății.
(11)

Dispozițiile
art. 516 alin. (6)-(9)
 se aplică în mod corespunzător.
(12)

Sesizarea se judecă fără citarea părților, în cel mult 3 luni de la data învestirii, iar soluția se adoptă cu cel puțin două treimi din numărul judecătorilor completului. Nu se admit abțineri de la vot.


COD PR CIVILA (R) 01/07/2010
Articolul 521

Conținutul și efectele hotărârii
(1)

Asupra sesizării, Completul pentru dezlegarea unor chestiuni de drept se pronunță prin decizie, numai cu privire la chestiunea de drept supusă dezlegării.
(2)

Dispozițiile
art. 517 alin. (3)
 se aplică în mod corespunzător.
(3)

 Dezlegarea dată problemelor de drept este obligatorie de la data publicării deciziei în Monitorul Oficial al României, Partea I, iar pentru instanța care a solicitat dezlegarea, de la data pronunțării deciziei.

 (la 21-12-2018,
 Alineatul (3) din Articolul 521 , Capitolul II , Titlul III , Cartea a II-a a fost modificat de

 )

 Notă
...

Decizie de respingere:
HP nr. 31/2023
, publicată în Monitorul Oficial nr. 693 din 28 iulie 2023.
Decizie de respingere:
HP nr. 6/2026
, publicată în Monitorul Oficial nr. 200 din 16 martie 2026.
(4)

Dispozițiile
art. 518
 se aplică în mod corespunzător.

 +

Titlul IV
 Contestația privind tergiversarea procesului


COD PR CIVILA (R) 01/07/2010
Articolul 522

Subiectele contestației și motivele ei
(1)

Oricare dintre părți, precum și procurorul care participă la judecată pot face contestație prin care, invocând încălcarea dreptului la soluționarea procesului într-un termen optim și previzibil, să solicite luarea măsurilor legale pentru ca această situație să fie înlăturată.
(2)

Contestația menționată la
alin. (1)
 se poate face în următoarele cazuri:
1.

când legea stabilește un termen de finalizare a unei proceduri, de pronunțare ori de motivare a unei hotărâri, însă acest termen s-a împlinit fără rezultat;
 ...
2.

când instanța a stabilit un termen în care un participant la proces trebuia să îndeplinească un act de procedură, iar acest termen s-a împlinit, însă instanța nu a luat, față de cel care nu și-a îndeplinit obligația, măsurile prevăzute de lege;
 ...
3.

când o persoană ori o autoritate care nu are calitatea de parte a fost obligată să comunice instanței, într-un anumit termen, un înscris sau date ori alte informații rezultate din evidențele ei și care erau necesare soluționării procesului, iar acest termen s-a împlinit, însă instanța nu a luat, față de cel care nu și-a îndeplinit obligația, măsurile prevăzute de lege;
 ...
4.

când instanța și-a nesocotit obligația de a soluționa cauza într-un termen optim și previzibil prin neluarea măsurilor stabilite de lege sau prin neîndeplinirea din oficiu, atunci când legea o impune, a unui act de procedură necesar soluționării cauzei, deși timpul scurs de la ultimul său act de procedură ar fi fost suficient pentru luarea măsurii sau îndeplinirea actului.
 ...


COD PR CIVILA (R) 01/07/2010
Articolul 523

Retragerea contestației
Contestația poate fi retrasă oricând până la soluționarea ei. Odată retrasă, contestația nu poate fi reiterată.


COD PR CIVILA (R) 01/07/2010
Articolul 524

Forma contestației
Contestația se formulează în scris și se depune la instanța învestită cu soluționarea procesului în legătură cu care se invocă tergiversarea judecății. Contestația se poate formula și verbal în ședință, caz în care va fi consemnată, împreună cu motivele arătate de parte, în încheierea de ședință.

 (la 11-07-2022,


COD PR CIVILA (R) 01/07/2010
Articolul 52

4 din Titlul IV , Cartea a II-a a fost modificat de

 )

 Notă
...

Conform
articolului II din LEGEA nr. 199 din 7 iulie 2022
art. 524-526 din Legea nr. 134/2010 privind Codul de procedură civilă, republicată
, cu modificările și completările ulterioare, precum și cu modificările aduse prin prezenta lege, sunt aplicabile și contestațiilor formulate după data intrării în vigoare a prezentei legi.


COD PR CIVILA (R) 01/07/2010
Articolul 525

Competența. Procedura de soluționare
(1)

Contestația este de competența instanței ierarhic superioare, care o soluționează în complet format din 3 judecători. Când procesul se judecă la Înalta Curte de Casație și Justiție, contestația se soluționează în completul de 5 judecători. Când procesul se judecă de completul de 5 judecători, contestația se soluționează de un alt complet de 5 judecători.
(2)

Instanța învestită cu judecarea procesului va înainta de îndată contestația instanței competente, împreună cu o copie certificată de pe dosarul cauzei. Atunci când este posibil, acestea se trimit instanței ierarhic superioare în format electronic.
(3)

Formularea contestației nu suspendă judecata.
(4)

Instanța soluționează contestația în termen de 10 zile de la primirea dosarului.
(5)

Judecata se face în camera de consiliu, cu citarea părților, printr-o hotărâre care nu este supusă niciunei căi de atac, ce trebuie motivată în termen de 5 zile de la pronunțare.
(6)

Dacă instanța găsește contestația întemeiată, va dispune ca instanța care judecă procesul să îndeplinească actul de procedură sau să ia măsurile legale necesare, arătând care sunt acestea și stabilind, când este cazul, un termen pentru îndeplinirea lor.
(7)

În toate cazurile, instanța care soluționează contestația nu va putea da îndrumări și nici nu va putea oferi dezlegări asupra unor probleme de fapt sau de drept care să anticipeze modul de soluționare a pricinii ori care să aducă atingere libertății judecătorului cauzei de a hotărî, conform legii, cu privire la soluția ce trebuie dată procesului.

 (la 11-07-2022,


COD PR CIVILA (R) 01/07/2010
Articolul 52

5 din Titlul IV , Cartea a II-a a fost modificat de

 )

 Notă
...

Conform
articolului II din LEGEA nr. 199 din 7 iulie 2022
art. 524-526 din Legea nr. 134/2010 privind Codul de procedură civilă, republicată
, cu modificările și completările ulterioare, precum și cu modificările aduse prin prezenta lege, sunt aplicabile și contestațiilor formulate după data intrării în vigoare a prezentei legi.


COD PR CIVILA (R) 01/07/2010
Articolul 526

Sancționarea contestatorului de rea-credință
(1)

Atunci când contestația a fost făcută cu rea-credință, autorul acesteia poate fi obligat la plata unei amenzi judiciare de la 500 lei la 2.000 lei, precum și, la cererea părții interesate, la plata de despăgubiri pentru repararea prejudiciului cauzat prin introducerea contestației.
(2)

Reaua-credință rezultă din caracterul vădit nefondat al contestației, precum și din orice alte împrejurări care îndreptățesc constatarea că exercitarea acesteia s-a făcut în alt scop decât acela pentru care legea o recunoaște.

 (la 11-07-2022,


COD PR CIVILA (R) 01/07/2010
Articolul 52

6 din Titlul IV , Cartea a II-a a fost modificat de

 )

 Notă
...

Conform
articolului II din LEGEA nr. 199 din 7 iulie 2022
art. 524-526 din Legea nr. 134/2010 privind Codul de procedură civilă, republicată
, cu modificările și completările ulterioare, precum și cu modificările aduse prin prezenta lege, sunt aplicabile și contestațiilor formulate după data intrării în vigoare a prezentei legi.

 +

Cartea a III-a
 Procedura necontencioasă judiciară

 +

Titlul I
 Dispoziții generale


COD PR CIVILA (R) 01/07/2010
Articolul 527

Domeniu de aplicare
Cererile pentru soluționarea cărora este nevoie de intervenția instanței, fără însă a se urmări stabilirea unui drept potrivnic față de o altă persoană, precum sunt cele privitoare la darea autorizațiilor judecătorești sau la luarea unor măsuri legale de supraveghere, ocrotire ori asigurare, sunt supuse dispozițiilor prezentei cărți.

 Notă
...

Decizie de respingere:
RIL nr. 14/2025
, publicată în Monitorul Oficial nr. 867 din 22 septembrie 2025.


COD PR CIVILA (R) 01/07/2010
Articolul 528

Competența
(1)

Cererile necontencioase care sunt în legătură cu o cauză în curs de soluționare sau soluționată deja de o instanță ori care au ca obiect eliberarea unor înscrisuri, titluri sau valori aflate în depozitul unei instanțe se vor îndrepta la acea instanță.
(2)

În celelalte cazuri, competența instanței și soluționarea incidentelor privind competența sunt supuse regulilor prevăzute pentru cererile contencioase.
(3)

În cazul în care competența teritorială nu poate fi stabilită potrivit dispozițiilor
alin. (2)
, cererile necontencioase se vor îndrepta la instanța în a cărei circumscripție petentul își are, după caz, domiciliul, reședința, sediul ori reprezentanța, iar, dacă niciuna dintre acestea nu se află pe teritoriul României, cererile se vor îndrepta, urmând regulile de competență materială, la Judecătoria Sectorului 1 al municipiului București sau, după caz, la Tribunalul București.


COD PR CIVILA (R) 01/07/2010
Articolul 529

Verificarea competenței
(1)

Instanța își verifică din oficiu competența, chiar dacă este de ordine privată, putând cere părții lămuririle necesare.
(2)

Dacă instanța se declară necompetentă, va trimite dosarul instanței competente.


COD PR CIVILA (R) 01/07/2010
Articolul 530

Cuprinsul cererii
(1)

Cererea va cuprinde numele, prenumele și domiciliul sau, după caz, denumirea și sediul celui care o face și, după împrejurări, ale persoanelor pe care acesta cere să fie chemate înaintea instanței, obiectul, motivarea acesteia și semnătura.
(2)

Ea va fi însoțită de înscrisurile pe care se sprijină.


COD PR CIVILA (R) 01/07/2010
Articolul 531

Caracterul contencios
Dacă cererea, prin însuși cuprinsul ei ori prin obiecțiile ridicate de persoanele citate sau care intervin, prezintă caracter contencios, instanța o va respinge.

 Notă
...

Decizie de respingere:
RIL nr. 14/2025
, publicată în Monitorul Oficial nr. 867 din 22 septembrie 2025.


COD PR CIVILA (R) 01/07/2010
Articolul 532

Procedura
(1)

Cererea se judecă în camera de consiliu, cu citarea petentului și a persoanelor arătate în cerere, dacă legea o impune. În caz contrar, judecata se face cu sau fără citare, la aprecierea instanței.
(2)

Instanța poate dispune, chiar din oficiu, orice măsuri utile cauzei. Ea are dreptul să asculte orice persoană care poate aduce lămuriri în cauză, precum și pe acelea ale căror interese ar putea fi afectate de hotărâre.


COD PR CIVILA (R) 01/07/2010
Articolul 533

Soluționarea cererii
Instanța se pronunță prin încheiere, în raport cu toate împrejurările de fapt și de drept ale cauzei, chiar dacă nu au fost invocate în cerere sau pe parcursul procedurii.


COD PR CIVILA (R) 01/07/2010
Articolul 534

Calea de atac
(1)

Încheierea prin care se încuviințează cererea este executorie.
(2)

Încheierea prin care se soluționează cererea este supusă numai apelului, cu excepția celei pronunțate de un complet al Înaltei Curți de Casație și Justiție, care este definitivă.

 (la 24-03-2017,
 Alineatul (2) din Articolul 534 , Titlul I , Cartea a III-a a fost modificat de

 )

(3)

Termenul de apel va curge de la pronunțare, pentru cei care au fost prezenți la ultima ședință de judecată, și de la comunicare, pentru cei care au lipsit.
(4)

Apelul poate fi făcut de orice persoană interesată, chiar dacă nu a fost citată la soluționarea cererii, termenul de apel curgând de la data la care a luat cunoștință de încheiere, dar nu mai târziu de un an de la data pronunțării.
(5)

Apelul se judecă în camera de consiliu.


COD PR CIVILA (R) 01/07/2010
Articolul 535

Efectele hotărârii
Încheierile pronunțate în procedura necontencioasă nu au autoritatea lucrului judecat.

 Notă
...

Decizie de respingere:
RIL nr. 14/2025
, publicată în Monitorul Oficial nr. 867 din 22 septembrie 2025.


COD PR CIVILA (R) 01/07/2010
Articolul 536

Reguli aplicabile
(1)

Dispozițiile
art. 527-535
 referitoare la procedura necontencioasă se completează cu dispozițiile de procedură contencioasă, în măsura în care acestea din urmă sunt compatibile cu natura necontencioasă a cererii.
(2)

Materiile necontencioase cu privire la care legea prevede o procedură specială rămân supuse acelor dispoziții, care se vor completa cu cele ale prezentei cărți.


COD PR CIVILA (R) 01/07/2010
Articolul 537

Măsuri luate de președintele instanței
(1)

Procedura necontencioasă se aplică și în cazurile în care legea dă în competența președintelui instanței luarea unor măsuri cu caracter necontencios.
(2)

În aceste cazuri, președintele trebuie să pronunțe încheierea în termen de cel mult 5 zile de la primirea cererii.
(3)

Apelul împotriva încheierii date de președintele judecătoriei se judecă de tribunal, iar apelul împotriva încheierii date de președintele tribunalului sau curții de apel se judecă de un complet al instanței respective.
(4)

Încheierile date de președinții secțiilor Înaltei Curți de Casație și Justiție sunt definitive.

 +

Titlul II
 Dispoziții speciale


COD PR CIVILA (R) 01/07/2010
Articolul 538

Eliberarea de copii de pe hotărâri și de pe alte înscrisuri
(1)

La cerere, grefa instanței va elibera copii de pe încheierea de ședință, de pe hotărâre sau dispozitiv sau de pe celelalte înscrisuri aflate la dosar.
(2)

Copiile de pe încheierile de ședință, de pe hotărâre sau de pe dispozitiv se vor putea elibera numai după ce acestea au fost semnate de toți judecătorii, sub sancțiunea aplicabilă grefierilor pentru infracțiunea de fals.
(3)

În cazul în care dezbaterile nu s-au desfășurat în ședință publică, alte persoane decât părțile nu pot dobândi copii de pe încheieri, expertize, înscrisuri sau declarații de martori decât cu încuviințarea președintelui. Dispozițiile
art. 537 alin. (2)-(4)
 se aplică în mod corespunzător.


COD PR CIVILA (R) 01/07/2010
Articolul 539

Încheieri pentru eliberarea unor bunuri
(1)

Cererea de eliberare privind sumele de bani sau alte valori ori titluri, consemnate, precum și orice alte bunuri, păstrate la instanță ori aflate în depozitul altuia, după caz, în legătură cu un proces, se introduce de persoana îndreptățită la instanța care a dispus acea măsură.
(2)

Cererea se va soluționa prin încheiere executorie, dată în camera de consiliu. Părțile vor fi citate dacă instanța consideră necesar.
(3)

În încheierea de eliberare se vor arăta deținătorul obligat la eliberarea bunurilor, precum și persoana îndreptățită să le primească.
(4)

Încheierea prevăzută la
alin. (3)
 este supusă acelorași căi de atac ca și hotărârea pe baza căreia s-a cerut eliberarea bunului.


COD PR CIVILA (R) 01/07/2010
Articolul 540

Inventarierea bunurilor minorului
(1)

În vederea inventarierii bunurilor minorului pus sub tutelă, instanța de tutelă desemnează de îndată un delegat și dispune citarea tutorelui și a membrilor consiliului de familie, precum și a minorului care a împlinit vârsta de 14 ani.
(2)

Inventarul va cuprinde datele de identificare a bunurilor mobile sau imobile, descrierea lor sumară, inclusiv mențiuni privind starea bunurilor și valoarea estimată a acestora, precum și indicarea înscrisurilor existente cu privire la bunuri. De asemenea, inventarul va cuprinde mențiuni privind creanțele, datoriile sau alte pretenții declarate de tutore sau de membrii consiliului de familie.

 +

Cartea a IV-a
 Despre arbitraj

 +

Titlul I
 Dispoziții generale


COD PR CIVILA (R) 01/07/2010
Articolul 541

Noțiune
(1)

Arbitrajul este o jurisdicție alternativă având caracter privat.
(2)

În administrarea acestei jurisdicții, părțile litigante și tribunalul arbitral competent pot stabili reguli de procedură derogatorii de la dreptul comun, cu condiția ca regulile respective să nu fie contrare ordinii publice și dispozițiilor imperative ale legii.


COD PR CIVILA (R) 01/07/2010
Articolul 542

Obiectul arbitrajului
(1)

Persoanele care au capacitate deplină de exercițiu pot conveni să soluționeze pe calea arbitrajului litigiile dintre ele, în afară de acelea care privesc starea civilă, capacitatea persoanelor, dezbaterea succesorală, relațiile de familie, precum și drepturile asupra cărora părțile nu pot să dispună.
(2)

Statul și autoritățile publice au facultatea de a încheia convenții arbitrale numai dacă sunt autorizate prin lege sau prin convenții internaționale la care România este parte.
(3)

Persoanele juridice de drept public care au în obiectul lor de activitate și activități economice au facultatea de a încheia convenții arbitrale, în afară de cazul în care legea ori actul lor de înființare sau de organizare prevede altfel.


COD PR CIVILA (R) 01/07/2010
Articolul 543

Tribunalul arbitral
Arbitrajul poate fi încredințat, prin convenția arbitrală, uneia sau mai multor persoane, învestite de părți sau în conformitate cu acea convenție să judece litigiul și să pronunțe o hotărâre definitivă și obligatorie pentru ele. Arbitrul unic sau, după caz, arbitrii învestiți constituie, în sensul dispozițiilor prezentei cărți, tribunalul arbitral.


COD PR CIVILA (R) 01/07/2010
Articolul 544

Organizarea arbitrajului de către părți
(1)

Arbitrajul se organizează și se desfășoară potrivit convenției arbitrale, încheiată conform dispozițiilor titlului II din prezenta carte.
(2)

Sub rezerva respectării ordinii publice și a bunelor moravuri, precum și a dispozițiilor imperative ale legii, părțile pot stabili prin convenția arbitrală sau prin act scris încheiat ulterior, cel mai târziu odată cu constituirea tribunalului arbitral, fie direct, fie prin referire la o anumită reglementare având ca obiect arbitrajul, normele privind constituirea tribunalului arbitral, numirea, revocarea și înlocuirea arbitrilor, termenul și locul arbitrajului, normele de procedură pe care tribunalul arbitral trebuie să le urmeze în judecarea litigiului, inclusiv eventuale proceduri prealabile de soluționare a litigiului, repartizarea între părți a cheltuielilor arbitrale și, în general, orice alte norme privind buna desfășurare a arbitrajului.
(3)

În lipsa regulilor prevăzute la
alin. (2)
, tribunalul arbitral va putea stabili procedura de urmat așa cum va socoti mai potrivit.
(4)

Dacă nici tribunalul arbitral nu a stabilit aceste norme, se vor aplica dispozițiile ce urmează.


COD PR CIVILA (R) 01/07/2010
Articolul 545

Organizarea arbitrajului de un terț
Părțile pot conveni ca arbitrajul să fie organizat de o instituție permanentă de arbitraj, potrivit titlului VII din prezenta carte, sau de o altă entitate ori de o persoană fizică. În aceste cazuri, soluționarea litigiului este încredințată unor arbitri, numiți ori acceptați de părți potrivit convenției arbitrale sau regulilor instituției permanente de arbitraj.


COD PR CIVILA (R) 01/07/2010
Articolul 546

Reprezentarea părților
(1)

În litigiile arbitrale, părțile pot formula cereri și își pot exercita drepturile procesuale personal sau prin reprezentant. Aceștia pot fi asistați de alți specialiști.
(2)

În procedura arbitrală, împuternicirea dată avocaților, potrivit legii, valorează alegerea domiciliului sau, după caz, a sediului procesual la avocat, dacă în cuprinsul acesteia nu se prevede altfel, și cuprinde dreptul avocatului de a exercita opțiunile cu privire la caducitatea arbitrajului potrivit
art. 568
, precum și de a solicita ori de a accepta prelungirea termenului arbitrajului, prevăzut la
art. 567
.
(3)

Dispozițiile
alin. (1)
 și
(2)
 se aplică în mod corespunzător și în cazul reprezentării părții prin consilier juridic.


COD PR CIVILA (R) 01/07/2010
Articolul 547

Intervenția instanței
(1)

Pentru înlăturarea piedicilor ce s-ar ivi în organizarea și desfășurarea arbitrajului, precum și pentru îndeplinirea altor atribuții ce revin instanței judecătorești în arbitraj, partea interesată poate sesiza tribunalul în circumscripția căruia are loc arbitrajul. Tribunalul va soluționa cauza în completul prevăzut de lege pentru judecata în primă instanță.
(2)

Instanța va soluționa aceste cereri de urgență și cu precădere, prin procedura ordonanței președințiale, hotărârea nefiind supusă niciunei căi de atac.

 +

Titlul II
 Convenția arbitrală


COD PR CIVILA (R) 01/07/2010
Articolul 548

Forma scrisă
(1)

Convenția arbitrală se încheie în scris, sub sancțiunea nulității. Condiția formei scrise se consideră îndeplinită atunci când recurgerea la arbitraj a fost convenită prin schimb de corespondență, indiferent de forma acesteia, sau schimb de acte procedurale.
(2)

În cazul în care convenția arbitrală se referă la un litigiu legat de transferul dreptului de proprietate și/sau constituirea altui drept real asupra unui bun imobil, convenția trebuie încheiată în formă autentică notarială, sub sancțiunea nulității absolute.


COD PR CIVILA (R) 01/07/2010
Articolul 549

Felurile convenției arbitrale
(1)

Convenția arbitrală se poate încheia fie sub forma unei clauze compromisorii, înscrisă în contractul principal ori stabilită într-o convenție separată, la care contractul principal face trimitere, fie sub forma compromisului.
(2)

Existența convenției arbitrale poate rezulta și din înțelegerea scrisă a părților făcută în fața tribunalului arbitral.


COD PR CIVILA (R) 01/07/2010
Articolul 550

Clauza compromisorie
(1)

Prin clauza compromisorie părțile convin ca litigiile ce se vor naște din contractul în care este stipulată sau în legătură cu acesta să fie soluționate pe calea arbitrajului, arătându-se, sub sancțiunea nulității, modalitatea de numire a arbitrilor. În cazul arbitrajului instituționalizat este suficientă referirea la instituția sau regulile de procedură ale instituției care organizează arbitrajul.
(2)

Validitatea clauzei compromisorii este independentă de valabilitatea contractului în care a fost înscrisă.
(3)

În caz de îndoială, clauza compromisorie se interpretează în sensul că se aplică tuturor neînțelegerilor care derivă din contractul sau din raportul juridic la care ea se referă.


COD PR CIVILA (R) 01/07/2010
Articolul 551

Compromisul
(1)

Prin compromis părțile convin ca un litigiu intervenit între ele să fie soluționat pe calea arbitrajului, arătându-se, sub sancțiunea nulității, obiectul litigiului și numele arbitrilor sau modalitatea de desemnare a acestora în cazul arbitrajului ad-hoc. În cazul arbitrajului instituționalizat, dacă părțile nu au ales arbitrii și nici nu au stabilit modalitatea de desemnare a acestora, aceasta se va face potrivit regulilor de procedură ale respectivei instituții arbitrale.
(2)

Compromisul se poate încheia chiar dacă litigiul intervenit între părți este deja pe rolul unei alte instanțe.


COD PR CIVILA (R) 01/07/2010
Articolul 552

Eficacitatea clauzei compromisorii
Încheierea procedurii arbitrale cu sau fără pronunțarea unei hotărâri asupra fondului cauzei nu aduce atingere eficacității convenției arbitrale, sub forma clauzei compromisorii. Aceasta va rămâne valabilă și va servi drept temei pentru orice nouă procedură arbitrală care ar fi declanșată în temeiul acesteia pentru soluționarea oricărui litigiu apărut între părți derivând din contractul principal.


COD PR CIVILA (R) 01/07/2010
Articolul 553

Excluderea competenței instanței
Încheierea convenției arbitrale exclude, pentru litigiul care face obiectul ei, competența instanțelor judecătorești.


COD PR CIVILA (R) 01/07/2010
Articolul 554

Verificarea competenței instanței
(1)

Instanța judecătorească, sesizată cu o cauză cu privire la care s-a încheiat o convenție arbitrală, își va verifica propria competență și se va declara necompetentă numai dacă părțile sau una dintre ele solicită aceasta, invocând convenția arbitrală. În acest caz, instanța își va declina competența în favoarea organizației sau instituției pe lângă care funcționează arbitrajul instituționalizat, care, în temeiul hotărârii de declinare, va lua măsurile necesare în vederea constituirii tribunalului arbitral. În cazul arbitrajului ad-hoc, instanța va respinge cererea ca nefiind de competența instanței judecătorești.
(2)

Instanța va reține spre soluționare procesul dacă:
a)

pârâtul și-a formulat apărările în fond, fără nicio rezervă întemeiată pe convenția arbitrală;
 ...
b)

convenția arbitrală este lovită de nulitate ori este inoperantă;
 ...
c)

tribunalul arbitral nu poate fi constituit din cauze vădit imputabile pârâtului în arbitraj.
 ...
(3)

Conflictul de competență dintre tribunalul arbitral și o instanță judecătorească este soluționat de instanța judecătorească ierarhic superioară celei aflate în conflict.

 +

Titlul III
 Tribunalul arbitral


COD PR CIVILA (R) 01/07/2010
Articolul 555

Arbitrii
Poate fi arbitru orice persoană fizică dacă are capacitate deplină de exercițiu.


COD PR CIVILA (R) 01/07/2010
Articolul 556

Numărul arbitrilor
(1)

Părțile stabilesc dacă litigiul se judecă de un arbitru unic sau de mai mulți arbitri, care trebuie să fie întotdeauna în număr impar.
(2)

Dacă părțile nu au stabilit numărul arbitrilor, litigiul se judecă de 3 arbitri, câte unul numit de fiecare dintre părți, iar al treilea - supraarbitrul - desemnat de cei 2 arbitri.
(3)

Dacă există mai mulți reclamanți sau mai mulți pârâți, părțile care au interese comune vor numi un singur arbitru.


COD PR CIVILA (R) 01/07/2010
Articolul 557

Nulitatea parțială
Este nulă clauza din convenția arbitrală care conferă uneia dintre părți un privilegiu cu privire la desemnarea arbitrilor ori care prevede dreptul uneia dintre părți de a numi arbitrul în locul celeilalte părți sau de a avea mai mulți arbitri decât cealaltă parte.


COD PR CIVILA (R) 01/07/2010
Articolul 558

Numirea arbitrilor
(1)

Arbitrii sunt numiți, revocați sau înlocuiți conform convenției arbitrale.
(2)

Când arbitrul unic sau, după caz, arbitrii nu au fost numiți prin convenția arbitrală și nici nu s-a prevăzut modalitatea de numire, partea care vrea să recurgă la arbitraj va comunica celeilalte părți, în scris, să procedeze la numirea lor potrivit
art. 556 alin. (2)
 și
(3)
.
(3)

În comunicare se arată numele, domiciliul și, pe cât posibil, datele personale și profesionale ale arbitrului unic propus sau ale arbitrului desemnat de partea care vrea să recurgă la arbitraj, precum și enunțarea succintă a pretențiilor și a temeiului lor.
(4)

Partea căreia i s-a făcut comunicarea trebuie să transmită, la rândul său, în termen de 10 zile de la primirea acesteia, răspunsul la propunerea de numire a arbitrului unic sau, după caz, numele, prenumele, domiciliul și, pe cât posibil, datele personale și profesionale ale arbitrului desemnat de aceasta.
(5)

Când propun arbitrii, fie prin convenția arbitrală, fie în condițiile
alin. (2)-(4)
, părțile vor propune și câte un supleant, pentru cazul în care arbitrul principal ar fi sau ar ajunge în situația să nu își poată îndeplini însărcinarea.


COD PR CIVILA (R) 01/07/2010
Articolul 559

Acceptarea sarcinii de arbitru
Acceptarea însărcinării de arbitru trebuie să fie făcută în scris și va fi comunicată părților, în termen de 5 zile de la data primirii propunerii de numire, prin poștă, telefax, poștă electronică sau prin alte mijloace ce asigură transmiterea textului actului și confirmarea primirii acestuia.


COD PR CIVILA (R) 01/07/2010
Articolul 560

Numirea supraarbitrului
Cei 2 arbitri vor proceda la numirea supraarbitrului și a unui supleant al acestuia, în termen de 10 zile de la ultima acceptare. Supraarbitrul se va conforma prevederilor
art. 559
.


COD PR CIVILA (R) 01/07/2010
Articolul 561

Numirea arbitrilor de către instanță
(1)

În caz de neînțelegere între părți cu privire la numirea arbitrului unic sau dacă o parte nu numește arbitrul ori dacă cei 2 arbitri nu cad de acord asupra persoanei supraarbitrului, partea care vrea să recurgă la arbitraj poate cere tribunalului prevăzut la
art. 547 alin. (1)
 să procedeze la numirea arbitrului ori, după caz, a supraarbitrului.
(2)

Tribunalul se pronunță în termen de 10 zile de la sesizare, cu citarea părților, prin încheiere care nu este supusă niciunei căi de atac.


COD PR CIVILA (R) 01/07/2010
Articolul 562

Incompatibilitatea arbitrilor
(1)

În afară de cazurile de incompatibilitate prevăzute pentru judecători, arbitrul poate fi recuzat și pentru următoarele motive, care pun la îndoială independența și imparțialitatea sa:
a)

neîndeplinirea condițiilor de calificare sau a altor condiții privitoare la arbitri, prevăzute în convenția arbitrală;
 ...
b)

când o persoană juridică al cărei asociat este sau în ale cărei organe de conducere se află arbitrul are un interes în cauză;
 ...
c)

dacă arbitrul are raporturi de muncă ori de serviciu, după caz, sau legături comerciale directe cu una dintre părți, cu o societate controlată de una dintre părți sau aflată sub un control comun cu aceasta;
 ...
d)

dacă arbitrul a prestat consultanță uneia dintre părți, a asistat sau a reprezentat una dintre părți ori a depus mărturie în una dintre fazele precedente ale litigiului.
 ...
(2)

O parte nu poate recuza arbitrul numit de ea decât pentru cauze survenite sau de care a luat cunoștință după numire.
(3)

Persoana care știe că în privința sa există o cauză de recuzare este obligată să înștiințeze părțile și pe ceilalți arbitri mai înainte de a fi acceptat însărcinarea de arbitru, iar dacă asemenea cauze survin după acceptare, de îndată ce le-a cunoscut.
(4)

Această persoană nu poate participa la judecarea litigiului decât dacă părțile, înștiințate potrivit
alin. (3)
, comunică în scris că înțeleg să nu ceară recuzarea. Chiar în acest caz, ea are dreptul să se abțină de la judecarea litigiului, fără ca abținerea să însemne recunoașterea cauzei de recuzare.
(5)

Abținerea produce efecte pe data formulării ei, fără nicio altă formalitate.


COD PR CIVILA (R) 01/07/2010
Articolul 563

Cererea de recuzare
(1)

Recuzarea trebuie să fie cerută, sub sancțiunea decăderii, în termen de 10 zile de la data când partea a luat cunoștință de numirea arbitrului sau, după caz, de la survenirea cauzei de recuzare.
(2)

Cererea de recuzare se soluționează de tribunalul prevăzut la
art. 547 alin. (1)
 prin încheiere, pronunțată cu citarea părților și a arbitrului recuzat, în termen de 10 zile de la sesizare. Încheierea nu este supusă niciunei căi de atac.
(3)

Dispozițiile prezentului cod privind recuzarea judecătorilor se aplică în mod corespunzător.


COD PR CIVILA (R) 01/07/2010
Articolul 564

Înlocuirea arbitrilor
În caz de recuzare, revocare, abținere, renunțare, deces, precum și în orice alt caz în care arbitrul este împiedicat să își îndeplinească sarcina și dacă supleantul, la rândul său, este împiedicat să își exercite însărcinarea, se va proceda la înlocuirea arbitrului potrivit dispozițiilor stabilite pentru numirea lui.


COD PR CIVILA (R) 01/07/2010
Articolul 565

Răspunderea arbitrilor
Arbitrii răspund, în condițiile legii, pentru prejudiciul cauzat, dacă:
a)

după acceptare, renunță în mod nejustificat la însărcinarea lor;
 ...
b)

fără motiv justificat, nu participă la judecarea litigiului ori nu pronunță hotărârea în termenul stabilit de convenția arbitrală sau de lege;
 ...
c)

nu respectă caracterul confidențial al arbitrajului, publicând sau divulgând date de care iau cunoștință în calitate de arbitri, fără a avea autorizarea părților;
 ...
d)

încalcă cu rea-credință sau gravă neglijență alte îndatoriri ce le revin.
 ...


COD PR CIVILA (R) 01/07/2010
Articolul 566

Constituirea tribunalului arbitral
(1)

Tribunalul arbitral se consideră constituit la data acceptării însărcinării de arbitru unic sau, după caz, a ultimei acceptări a însărcinării de arbitru ori de supraarbitru.
(2)

Data acceptării este cea a expedierii comunicării prevăzute la
art. 559
.


COD PR CIVILA (R) 01/07/2010
Articolul 567

Termenul arbitrajului
(1)

Dacă părțile nu au prevăzut altfel, tribunalul arbitral trebuie să pronunțe hotărârea în termen de cel mult 6 luni de la data constituirii sale, sub sancțiunea caducității arbitrajului.
(2)

Termenul se suspendă pe timpul judecării unei cereri de recuzare sau a oricărei alte cereri incidente adresate tribunalului prevăzut la
art. 547
.
(3)

În cadrul termenului prevăzut la
alin. (1)
, părțile pot consimți în scris la prelungirea termenului arbitrajului.
(4)

Tribunalul arbitral poate dispune, pentru motive temeinice, prelungirea termenului, o singură dată, cu cel mult 3 luni.
(5)

Termenul se prelungește de drept cu 3 luni în cazul decesului uneia dintre părți.


COD PR CIVILA (R) 01/07/2010
Articolul 568

Caducitatea arbitrajului
(1)

La primul termen de judecată la care au fost legal citate, părțile sunt obligate să declare în scris, sub sancțiunea decăderii, dacă înțeleg să invoce caducitatea arbitrajului.
(2)

Când cel puțin una dintre părți a formulat declarația prevăzută la
alin. (1)
, tribunalul arbitral, la expirarea termenului prevăzut la
art. 567
, va pronunța o hotărâre prin care va constata că arbitrajul a devenit caduc, cu excepția situației în care părțile declară în mod expres că renunță la caducitate, caz în care va continua judecata.
(3)

Probele administrate în cadrul procedurii devenite caducă vor putea fi utilizate, dacă este cazul, într-un nou arbitraj, în măsura în care se socotește că nu este necesară refacerea lor.


COD PR CIVILA (R) 01/07/2010
Articolul 569

Locul arbitrajului
Părțile stabilesc locul arbitrajului. În lipsa unei asemenea prevederi, locul arbitrajului se stabilește de tribunalul arbitral.


COD PR CIVILA (R) 01/07/2010
Articolul 570

Limba arbitrajului
(1)

Dezbaterea litigiului în fața tribunalului arbitral se face în limba stabilită prin convenția arbitrală sau, dacă nu s-a prevăzut nimic în această privință ori nu a intervenit o înțelegere ulterioară, în limba contractului din care s-a născut litigiul ori, dacă părțile nu se înțeleg, într-o limbă de circulație internațională stabilită de tribunalul arbitral.
(2)

Dacă o parte nu cunoaște limba în care se desfășoară dezbaterea, la cererea și pe cheltuiala ei, tribunalul arbitral îi asigură serviciile unui traducător.
(3)

Părțile pot să participe la dezbateri cu traducătorul lor.

 +

Titlul IV
 Procedura arbitrală

 +

Capitolul I
 Sesizarea tribunalului arbitral


COD PR CIVILA (R) 01/07/2010
Articolul 571

Cererea de arbitrare
(1)

Tribunalul arbitral este sesizat de reclamant printr-o cerere scrisă, care va cuprinde:
a)

numele și prenumele, domiciliul sau reședința părților ori, pentru persoanele juridice, denumirea și sediul lor. De asemenea, cererea va cuprinde și codul numeric personal sau, după caz, codul unic de înregistrare sau codul de identificare fiscală, numărul de înmatriculare în registrul comerțului ori de înscriere în registrul persoanelor juridice și contul bancar ale reclamantului, precum și ale pârâtului, dacă sunt cunoscute de reclamant. Dacă reclamantul locuiește în străinătate, va arăta și domiciliul ales în România, unde urmează să i se facă toate comunicările privind procesul;
 ...
b)

numele, prenumele și calitatea celui care reprezintă partea în litigiu, când este cazul anexându-se dovada calității;
 ...
c)

menționarea convenției arbitrale, anexându-se copie de pe contractul în care este inserată, iar dacă a fost consemnată într-un înscris separat ori s-a încheiat un compromis, copie de pe acesta;
 ...
d)

obiectul și valoarea cererii, precum și calculul prin care s-a ajuns la determinarea acestei valori;
 ...
e)

motivele de fapt și de drept, precum și probele pe care se întemeiază cererea;
 ...
f)

numele, prenumele și domiciliul membrilor tribunalului arbitral;
 ...
g)

semnătura părții.
 ...
(2)

Cererea se poate face printr-un proces-verbal încheiat în fața tribunalului arbitral și semnat de părți sau numai de reclamant, precum și de arbitri.


COD PR CIVILA (R) 01/07/2010
Articolul 572

Comunicarea cererii arbitrale
Reclamantul va comunica pârâtului, precum și fiecărui arbitru copie de pe cererea de arbitrare și de pe înscrisurile anexate.


COD PR CIVILA (R) 01/07/2010
Articolul 573

Întâmpinarea
(1)

În termen de 30 de zile de la primirea copiei de pe cererea de arbitrare, pârâtul va face întâmpinare cuprinzând excepțiile privind cererea reclamantului, răspunsul în fapt și în drept la această cerere, probele propuse în apărare, precum și, în mod corespunzător, celelalte mențiuni prevăzute la
art. 571
 pentru cererea de arbitrare.
(2)

Excepțiile și alte mijloace de apărare, care nu au fost arătate prin întâmpinare, trebuie invocate, sub sancțiunea decăderii, cel mai târziu la primul termen de judecată la care partea a fost legal citată.
(3)

Dacă tribunalul arbitral apreciază că nedepunerea întâmpinării justifică amânarea soluționării litigiului, pârâtul va putea fi obligat la plata cheltuielilor de arbitrare cauzate prin amânare.
(4)

Dispozițiile
art. 572
 se aplică în mod corespunzător.


COD PR CIVILA (R) 01/07/2010
Articolul 574

Cererea reconvențională
(1)

Dacă pârâtul are pretenții împotriva reclamantului, derivând din același raport juridic, el poate face cerere reconvențională.
(2)

Cererea reconvențională va fi introdusă în cadrul termenului pentru depunerea întâmpinării sau cel mai târziu până la primul termen de judecată la care pârâtul a fost legal citat și trebuie să îndeplinească aceleași condiții ca și cererea principală.

 +

Capitolul II
 Judecata


COD PR CIVILA (R) 01/07/2010
Articolul 575

Dispoziții generale
(1)

Judecata arbitrală se desfășoară potrivit regulilor procedurale stabilite la
art. 576
.
(2)

Cu toate acestea, principiile fundamentale ale procesului civil prevăzute la
art. 5 alin. (2)
,
art. 8-10
,
art. 12-16
,
art. 19-21
,
art. 22 alin. (1)
,
(2)
,
(4)
,
(5)
 și
(6)
 și la
art. 23
 sunt aplicabile în mod corespunzător și în procedura arbitrală.


COD PR CIVILA (R) 01/07/2010
Articolul 576

Reguli de procedură aplicabile
(1)

Părțile pot stabili, în convenția arbitrală, regulile de procedură aplicabile arbitrajului sau îi pot împuternici pe arbitri să stabilească aceste reguli. Aceste reguli se completează, dacă este cazul, cu prevederile prezentei cărți.
(2)

Când părțile recurg la arbitrajul instituționalizat, se aplică dispozițiile
art. 619 alin. (3)
.
(3)

În toate celelalte cazuri, procedura arbitrală este cea stabilită de prezenta carte.


COD PR CIVILA (R) 01/07/2010
Articolul 577

Comunicarea actelor de procedură
(1)

Comunicarea între părți sau către părți a înscrisurilor litigiului, a citațiilor, hotărârilor arbitrale și încheierilor de ședință se face prin scrisoare recomandată cu conținut declarat și confirmare de primire. Înștiințarea părților cu privire la alte măsuri luate de tribunalul arbitral poate fi făcută și prin telefax, poștă electronică sau prin alte mijloace ce asigură transmiterea textului actului și confirmarea primirii acestuia.
(2)

Înscrisurile pot fi înmânate și personal părții, sub semnătură.
(3)

Dovezile de comunicare se depun la dosar.


COD PR CIVILA (R) 01/07/2010
Articolul 578

Verificarea dosarului
(1)

Îndată după expirarea termenului pentru depunerea întâmpinării, tribunalul arbitral verifică stadiul pregătirii litigiului pentru dezbatere și, dacă va socoti necesar, va dispune măsurile corespunzătoare pentru completarea dosarului.
(2)

După această verificare și, dacă este cazul, după completarea dosarului, tribunalul arbitral fixează termen de dezbatere a litigiului și dispune citarea părților.


COD PR CIVILA (R) 01/07/2010
Articolul 579

Verificarea competenței
(1)

La primul termen de judecată cu procedura legal îndeplinită, tribunalul arbitral își verifică propria sa competență de a soluționa litigiul.
(2)

Dacă tribunalul arbitral hotărăște că este competent, consemnează acest lucru într-o încheiere, care se poate desființa numai prin acțiunea în anulare introdusă împotriva hotărârii arbitrale, conform
art. 608
.
(3)

Dacă tribunalul arbitral hotărăște că nu este competent să soluționeze litigiul cu care a fost sesizat, își declină competența printr-o hotărâre, împotriva căreia nu se poate formula acțiunea în anulare, prevăzută la
art. 608
.


COD PR CIVILA (R) 01/07/2010
Articolul 580

Termenul de citare
Între data primirii citației și termenul de dezbatere trebuie să existe un interval de timp de cel puțin 15 zile.


COD PR CIVILA (R) 01/07/2010
Articolul 581

Participarea terților
(1)

Terții pot participa la procedura arbitrală în condițiile
art. 61-77
, dar numai cu acordul lor și al tuturor părților. Cu toate acestea, intervenția accesorie este admisibilă și fără îndeplinirea acestei condiții.
(2)

Dispozițiile
art. 580
 se aplică în mod corespunzător.


COD PR CIVILA (R) 01/07/2010
Articolul 582

Absența unei părți
Neprezentarea părții legal citate nu împiedică dezbaterea litigiului, afară numai dacă partea lipsă nu va cere, cel mai târziu cu 3 zile înainte de data pentru care a fost stabilită dezbaterea, amânarea acesteia pentru motive temeinice, încunoștințând în același termen și cealaltă parte, precum și arbitrii. Aprecierea temeiniciei motivelor absenței uneia dintre părți, precum și a motivelor pentru care absența justifică amânarea dezbaterii este de competența exclusivă a tribunalului arbitral, hotărârea acestuia nefiind supusă niciunei căi de atac.


COD PR CIVILA (R) 01/07/2010
Articolul 583

Solicitarea judecării în lipsă
Oricare dintre părți poate cere în scris ca soluționarea litigiului să se facă în lipsa sa, pe baza probelor aflate la dosar. Dispozițiile
art. 580
 se aplică în mod corespunzător.


COD PR CIVILA (R) 01/07/2010
Articolul 584

Absența ambelor părți
(1)

Dacă ambele părți, deși legal citate, nu se prezintă la termen, tribunalul arbitral va soluționa litigiul, în afară de cazul în care s-a cerut amânarea pentru motive temeinice. Aprecierea temeiniciei motivelor amânării este de competența exclusivă a tribunalului arbitral, hotărârea acestuia nefiind supusă niciunei căi de atac.
(2)

Chiar dacă părțile nu solicită amânarea soluționării litigiului, tribunalul arbitral poate să amâne judecarea acestuia, citând părțile, dacă apreciază că prezența lor la dezbatere este necesară, sau acordând un termen pentru ca părțile să își poată formula concluziile în scris.


COD PR CIVILA (R) 01/07/2010
Articolul 585

Măsuri asigurătorii
(1)

Înaintea sau în cursul arbitrajului, oricare dintre părți poate cere tribunalului prevăzut la
art. 547
 să încuviințeze măsuri asigurătorii și măsuri provizorii cu privire la obiectul litigiului sau să constate anumite împrejurări de fapt.
(2)

La această cerere se vor anexa, în copie, cererea de arbitrare sau, în lipsă, dovada comunicării prevăzute la
art. 558 alin. (2)
, precum și convenția arbitrală.
(3)

Încuviințarea acestor măsuri va fi adusă la cunoștința tribunalului arbitral de către partea care le-a cerut.
(4)

În cursul arbitrajului, măsurile asigurătorii și măsurile provizorii, precum și constatarea anumitor împrejurări de fapt pot fi încuviințate și de tribunalul arbitral. În caz de împotrivire, executarea acestor măsuri se dispune de către instanța judecătorească, potrivit prevederilor
alin. (1)
.


COD PR CIVILA (R) 01/07/2010
Articolul 586

Sarcina probei
(1)

Fiecare dintre părți are sarcina să dovedească faptele pe care își întemeiază în litigiu pretenția sau apărarea.
(2)

În vederea soluționării litigiului, tribunalul arbitral poate cere părților explicații scrise cu privire la obiectul cererii și faptele litigiului și poate dispune administrarea oricăror probe prevăzute de lege.


COD PR CIVILA (R) 01/07/2010
Articolul 587

Propunerea probelor
(1)

Probele care nu au fost cerute prin cererea de arbitrare sau prin întâmpinare nu vor mai putea fi invocate în cursul arbitrajului, în afară de cazurile prevăzute la
art. 254 alin. (2)
.
(2)

Tribunalul arbitral are competența exclusivă de a decide asupra utilității, pertinenței și concludenței probelor propuse de părți. Cu consultarea părților, tribunalul arbitral poate fixa termene-limită pentru administrarea probelor încuviințate. După expirarea acestor termene, administrarea probei nu mai poate avea loc decât dacă tribunalul arbitral apreciază că aceasta este esențială pentru soluționarea corectă a litigiului.


COD PR CIVILA (R) 01/07/2010
Articolul 588

Administrarea probelor
(1)

Administrarea probelor se efectuează în ședința tribunalului arbitral. Acesta poate dispune ca administrarea probelor să fie efectuată în fața supraarbitrului sau, cu acordul părților, în fața unui arbitru din compunerea tribunalului arbitral.
(2)

Dacă una dintre părți deține un mijloc de probă, tribunalul arbitral poate ordona înfățișarea lui.


COD PR CIVILA (R) 01/07/2010
Articolul 589

Audierea martorilor și a experților
(1)

Martorii și experții sunt audiați fără prestare de jurământ.
(2)

Audierea martorilor și a experților poate fi făcută, la cererea sau cu consimțământul acestora, și la locuința ori la locul unde își desfășoară activitatea. De asemenea, tribunalul arbitral le cere să răspundă în scris întrebărilor puse, acordând un termen în acest scop.
(3)

Tribunalul arbitral nu poate să recurgă la mijloace de constrângere și nici să aplice sancțiuni martorilor sau experților. Pentru luarea acestor măsuri părțile se pot adresa tribunalului prevăzut la
art. 547
.


COD PR CIVILA (R) 01/07/2010
Articolul 590

Informații deținute de autoritățile publice
(1)

Tribunalul arbitral poate solicita informații scrise autorităților publice în legătură cu actele și acțiunile acestora, care sunt necesare pentru soluționarea cauzei.
(2)

Dacă autoritatea publică refuză transmiterea informațiilor, deși nu sunt îndeplinite condițiile
art. 298 alin. (2)
, părțile sau arbitrii pot sesiza tribunalul prevăzut la
art. 547
, care va lua măsurile prevăzute de
art. 298 alin. (1)


COD PR CIVILA (R) 01/07/2010
Articolul 591

Aprecierea probelor
Aprecierea probelor se face de către arbitri potrivit intimei lor convingeri.


COD PR CIVILA (R) 01/07/2010
Articolul 592

Cereri și excepții
(1)

Orice excepție privind existența și validitatea convenției arbitrale, constituirea tribunalului arbitral, limitele însărcinării arbitrilor și desfășurarea procedurii până la primul termen de judecată la care partea a fost legal citată trebuie ridicată, sub sancțiunea decăderii, cel mai târziu la acest termen, dacă nu s-a stabilit un termen mai scurt.
(2)

Orice cereri și orice înscrisuri vor fi depuse cel mai târziu până la primul termen de judecată la care părțile au fost legal citate. Dispozițiile
art. 587
 se aplică în mod corespunzător.
(3)

Neregularitatea actelor de procedură se acoperă dacă nu a fost invocată de cel interesat la termenul la care s-a produs ori, dacă a lipsit la acel termen, la primul termen de judecată la care a fost prezent ori legal citat după producerea neregularității și înainte de a se pune concluzii în fond.


COD PR CIVILA (R) 01/07/2010
Articolul 593

Încheierea de ședință
(1)

Dezbaterile arbitrale vor fi consemnate în încheierea de ședință.
(2)

Orice dispoziție a tribunalului arbitral va fi consemnată în încheiere și va fi motivată.
(3)

Încheierea de ședință va cuprinde, pe lângă mențiunile prevăzute la
art. 603 alin. (1) lit. a)
 și
b)
, și următoarele mențiuni:
a)

o scurtă descriere a desfășurării ședinței;
 ...
b)

cererile și susținerile părților;
 ...
c)

motivele pe care se sprijină măsurile dispuse;
 ...
d)

dispozitivul;
 ...
e)

semnăturile arbitrilor, cu observarea prevederilor
art. 602 alin.(3)
.
 ...
(4)

Dispozițiile
art. 603 alin. (2)
 se aplică în mod corespunzător.
(5)

Părțile au dreptul să ia cunoștință de conținutul încheierilor și de actele dosarului. La cererea părților sau din oficiu, tribunalul arbitral poate îndrepta sau completa încheierea de ședință printr-o altă încheiere. Părților li se comunică, la cerere, copie de pe încheierea de ședință.


COD PR CIVILA (R) 01/07/2010
Articolul 594

Atacarea separată a încheierilor de ședință
(1)

Pot fi atacate separat cu acțiunea în anulare prevăzută la
art. 608
 încheierile tribunalului arbitral prin care s-au luat următoarele măsuri:
a)

a fost suspendat cursul arbitrajului, potrivit
art. 412
 și
413
;
 ...
b)

au fost luate măsuri asigurătorii sau provizorii, potrivit
art. 585
;
 ...
c)

a fost respinsă, ca inadmisibilă, cererea de sesizare a Curții Constituționale privind constituționalitatea unei dispoziții legale.
 ...
(2)

Dispozițiile
art. 608-613
 se aplică în mod corespunzător, în măsura în care prezentul articol nu prevede altfel.
(3)

În afara motivelor prevăzute la
art. 608
, în acțiunea în anulare se poate invoca și lipsa condițiilor prevăzute de lege pentru luarea măsurilor dispuse prin încheiere.
(4)

Acțiunea în anulare poate fi introdusă în termen de 5 zile de la comunicare, cu excepția cazului prevăzut la
alin. (1) lit. a)
, când poate fi formulată cât timp durează suspendarea.
(5)

În cazurile prevăzute la
alin. (1) lit. b)
 și
c)
, acțiunea în anulare nu suspendă cursul arbitrajului.
(6)

Soluționând acțiunea în anulare, curtea de apel poate, după caz, să mențină, să modifice sau să desființeze măsurile dispuse de tribunalul arbitral prin încheiere. Hotărârea curții de apel este definitivă.

 +

Capitolul III
 Cheltuielile arbitrale


COD PR CIVILA (R) 01/07/2010
Articolul 595

Cheltuielile arbitrale
(1)

Cheltuielile pentru organizarea și desfășurarea arbitrajului, precum și onorariile arbitrilor, cheltuielile de administrare a probelor, cheltuielile de deplasare a părților, arbitrilor, experților, martorilor se suportă potrivit înțelegerii dintre părți.
(2)

În lipsa unei asemenea înțelegeri, cheltuielile arbitrale se suportă de partea care a pierdut litigiul, integral, dacă cererea de arbitrare este admisă în totalitate, sau proporțional cu ceea ce s-a acordat, dacă cererea este admisă în parte.


COD PR CIVILA (R) 01/07/2010
Articolul 596

Onorariul arbitrilor
(1)

Tribunalul arbitral poate evalua, în mod provizoriu, cuantumul onorariilor arbitrilor și poate obliga părțile să consemneze, potrivit dispozițiilor sale, suma respectivă prin contribuție egală.
(2)

Părțile pot fi obligate solidar la plată.
(3)

Dacă pârâtul nu își îndeplinește obligația care îi revine potrivit
alin. (1)
, în termenul stabilit de tribunalul arbitral, reclamantul va consemna întreaga sumă, urmând ca prin hotărârea arbitrală să se stabilească cuantumul final al onorariilor cuvenite arbitrilor, precum și modul de suportare de către părți.


COD PR CIVILA (R) 01/07/2010
Articolul 597

Plata anticipată a cheltuielilor
(1)

Tribunalul arbitral poate obliga părțile sau pe fiecare dintre ele la avansarea oricăror cheltuieli necesare pentru organizarea și desfășurarea arbitrajului.
(2)

Tribunalul arbitral poate să nu dea curs arbitrajului până la consemnarea, avansarea sau plata sumelor prevăzute în prezentul capitol.


COD PR CIVILA (R) 01/07/2010
Articolul 598

Verificarea cheltuielilor
La cererea oricăreia dintre părți, tribunalul prevăzut la
art. 547
 va examina temeinicia măsurilor dispuse de tribunalul arbitral și va stabili, prin încheiere executorie și care nu este supusă niciunei căi de atac, cuantumul onorariilor arbitrilor și al celorlalte cheltuieli arbitrale, precum și modalitățile de consemnare, de avansare sau de plată.


COD PR CIVILA (R) 01/07/2010
Articolul 599

Plata onorariilor
(1)

Plata onorariilor arbitrilor se va face după comunicarea către părți a hotărârii arbitrale.
(2)

Dacă arbitrajul se întrerupe fără a se pronunța o hotărâre, onorariile arbitrilor pentru activitatea depusă se reduc în mod corespunzător.


COD PR CIVILA (R) 01/07/2010
Articolul 600

Regularizarea cheltuielilor
Orice diferență în plus sau în minus de cheltuieli arbitrale se regularizează cel mai târziu prin hotărârea arbitrală și se plătește până la comunicarea hotărârii către părți. Hotărârea nu se va comunica, dacă este cazul, până la plata diferenței.

 +

Capitolul IV
 Hotărârea arbitrală


COD PR CIVILA (R) 01/07/2010
Articolul 601

Soluționarea litigiului
(1)

Tribunalul arbitral soluționează litigiul în temeiul contractului principal și al normelor de drept aplicabile, potrivit dispozițiilor
art. 5
.
(2)

Pe baza acordului expres al părților, tribunalul arbitral poate soluționa litigiul în echitate.


COD PR CIVILA (R) 01/07/2010
Articolul 602

Deliberarea și pronunțarea
(1)

În toate cazurile, pronunțarea trebuie să fie precedată de deliberarea în secret a arbitrilor, în modalitatea stabilită de convenția arbitrală sau, în lipsă, de tribunalul arbitral.
(2)

Pronunțarea poate fi amânată cu cel mult 21 de zile, sub condiția încadrării în termenul arbitrajului, stabilit potrivit
art. 567
.
(3)

Hotărârea se ia cu majoritatea de voturi.
(4)

După deliberare, se va întocmi o minută, care va cuprinde pe scurt conținutul dispozitivului hotărârii și în care se va arăta, când este cazul, opinia minoritară.


COD PR CIVILA (R) 01/07/2010
Articolul 603

Hotărârea arbitrală
(1)

Hotărârea arbitrală se redactează în scris și trebuie să cuprindă:
a)

componența nominală a tribunalului arbitral, locul și data pronunțării hotărârii;
 ...
b)

numele și prenumele părților, domiciliul ori reședința lor sau, după caz, denumirea și sediul, numele și prenumele reprezentanților părților, precum și ale celorlalte persoane care au participat la dezbaterea litigiului;
 ...
c)

menționarea convenției arbitrale în temeiul căreia s-a procedat la arbitraj;
 ...
d)

obiectul litigiului și susținerile pe scurt ale părților;
 ...
e)

motivele de fapt și de drept ale hotărârii, iar în cazul arbitrajului în echitate, motivele care, sub acest aspect, întemeiază soluția;
 ...
f)

dispozitivul;
 ...
g)

semnăturile tuturor arbitrilor, sub rezerva
art. 602 alin. (3)
, și, dacă este cazul, semnătura asistentului arbitral.
 ...
(2)

Arbitrul care a avut o altă părere va redacta și va semna opinia separată, cu arătarea considerentelor pe care aceasta se sprijină. Această regulă se aplică în mod corespunzător și în cazul în care există opinie concurentă.
(3)

În cazul în care hotărârea arbitrală se referă la un litigiu legat de transferul dreptului de proprietate și/sau de constituirea altui drept real asupra unui bun imobil, hotărârea arbitrală se va prezenta instanței judecătorești ori notarului public pentru a obține o hotărâre judecătorească sau, după caz, un act autentic notarial. După verificarea de către instanța judecătorească ori de către notarul public a respectării condițiilor și după îndeplinirea procedurilor impuse de lege și achitarea de către părți a impozitului privind transferul dreptului de proprietate, se va proceda la înregistrarea în cartea funciară și se va realiza transferul de proprietate și/sau constituirea altui drept real asupra bunului imobil în cauză. Dacă hotărârea arbitrală se execută silit, verificările prevăzute în prezentul alineat vor fi efectuate de către instanță, în cadrul procedurii de încuviințare a executării silite.

 (la 04-02-2016,
 Alin. (3) al art. 603 a fost modificat de

 )


COD PR CIVILA (R) 01/07/2010
Articolul 604

Lămurirea, completarea și îndreptarea hotărârii
(1)

În cazul în care sunt necesare lămuriri cu privire la înțelesul, întinderea sau aplicarea dispozitivului hotărârii ori acesta cuprinde dispoziții potrivnice, oricare dintre părți poate cere tribunalului arbitral să lămurească dispozitivul sau să înlăture dispozițiile potrivnice.
(2)

Dacă prin hotărârea pronunțată tribunalul arbitral a omis să se pronunțe asupra unui capăt de cerere, asupra unei cereri conexe sau incidentale, oricare dintre părți poate solicita completarea ei.
(3)

Cererea de lămurire sau de completare se formulează, potrivit
alin. (1)
, respectiv
alin. (2)
, în termen de 10 zile de la data primirii hotărârii și se soluționează de tribunalul arbitral, prin hotărâre separată, cu citarea părților.
(4)

Greșelile materiale din textul hotărârii arbitrale sau alte greșeli evidente care nu schimbă fondul soluției, precum și greșelile de calcul pot fi îndreptate, prin încheiere, la cererea oricăreia dintre părți, formulată în termenul prevăzut de
alin. (3)
, sau din oficiu. Părțile vor fi citate dacă tribunalul arbitral apreciază că este necesar.
(5)

Hotărârea de lămurire sau de completare ori încheierea de îndreptare se pronunță de îndată și face parte integrantă din hotărârea arbitrală.
(6)

Părțile nu pot fi obligate la plata cheltuielilor legate de lămurirea, completarea sau îndreptarea hotărârii.


COD PR CIVILA (R) 01/07/2010
Articolul 605

Comunicarea hotărârii
(1)

Hotărârea arbitrală va fi comunicată părților în termen de cel mult o lună de la data pronunțării ei.
(2)

La cererea oricăreia dintre părți, tribunalul arbitral îi va elibera o dovadă privind comunicarea hotărârii, în condițiile
alin. (1)
.


COD PR CIVILA (R) 01/07/2010
Articolul 606

Efectele hotărârii arbitrale
Hotărârea arbitrală comunicată părților este definitivă și obligatorie.


COD PR CIVILA (R) 01/07/2010
Articolul 607

Păstrarea dosarului
În termen de 30 de zile de la data comunicării hotărârii sau de la data lămuririi, completării ori îndreptării ei, potrivit
art. 604
, tribunalul arbitral va depune dosarul litigiului la tribunalul prevăzut la
art. 547
, atașând și dovezile de comunicare a hotărârii arbitrale.

 +

Titlul V
 Desființarea hotărârii arbitrale


COD PR CIVILA (R) 01/07/2010
Articolul 608

Acțiunea în anulare
(1)

Hotărârea arbitrală poate fi desființată numai prin acțiune în anulare pentru unul dintre următoarele motive:
a)

litigiul nu era susceptibil de soluționare pe calea arbitrajului;
 ...
b)

tribunalul arbitral a soluționat litigiul fără să existe o convenție arbitrală sau în temeiul unei convenții nule ori inoperante;
 ...
c)

tribunalul arbitral nu a fost constituit în conformitate cu convenția arbitrală;
 ...
d)

partea a lipsit la termenul la care au avut loc dezbaterile și procedura de citare nu a fost legal îndeplinită;
 ...
e)

hotărârea a fost pronunțată după expirarea termenului arbitrajului prevăzut la
art. 567
, deși cel puțin una dintre părți a declarat că înțelege să invoce caducitatea, iar părțile nu au fost de acord cu continuarea judecății, potrivit
art. 568 alin. (1)
 și
(2)
;
 ...
f)

tribunalul arbitral s-a pronunțat asupra unor lucruri care nu s-au cerut ori a dat mai mult decât s-a cerut;
 ...
g)

hotărârea arbitrală nu cuprinde dispozitivul și motivele, nu arată data și locul pronunțării ori nu este semnată de arbitri;
 ...
h)

hotărârea arbitrală încalcă ordinea publică, bunele moravuri ori dispoziții imperative ale legii;
 ...
i)

dacă, după pronunțarea hotărârii arbitrale, Curtea Constituțională s-a pronunțat asupra excepției invocate în acea cauză, declarând neconstituțională legea, ordonanța ori o dispoziție dintr-o lege sau dintr-o ordonanță care a făcut obiectul acelei excepții ori alte dispoziții din actul atacat, care, în mod necesar și evident, nu pot fi disociate de prevederile menționate în sesizare.
 ...
(2)

Nu mai pot fi invocate ca motive pentru anularea hotărârii arbitrale neregularitățile care nu au fost ridicate potrivit
art. 592 alin. (1)
 și
(3)
 sau care pot fi remediate pe calea prevăzută la
art. 604
.
(3)

Pentru dovedirea motivelor de anulare nu pot fi aduse ca probe noi decât înscrisuri.


COD PR CIVILA (R) 01/07/2010
Articolul 609

Renunțarea la acțiunea în anulare
(1)

Părțile nu pot renunța prin convenția arbitrală la dreptul de a introduce acțiunea în anulare împotriva hotărârii arbitrale.
(2)

Renunțarea la acest drept se poate face numai după pronunțarea hotărârii arbitrale.


COD PR CIVILA (R) 01/07/2010
Articolul 610

Instanța competentă
Competența de a judeca acțiunea în anulare revine curții de apel în circumscripția căreia a avut loc arbitrajul.


COD PR CIVILA (R) 01/07/2010
Articolul 611

Termen de exercitare
(1)

Acțiunea în anulare va fi introdusă la curtea de apel în termen de o lună de la data comunicării hotărârii arbitrale. Dacă s-a formulat o cerere potrivit
art. 604
, termenul curge de la data comunicării hotărârii sau, după caz, a încheierii prin care a fost soluționată cererea.
(2)

Pentru motivul prevăzut la
art. 608 alin. (1) lit. i)
, termenul este de 3 luni de la publicarea deciziei Curții Constituționale în Monitorul Oficial al României, Partea I.


COD PR CIVILA (R) 01/07/2010
Articolul 612

Suspendarea executării
Curtea de apel va putea suspenda executarea hotărârii arbitrale împotriva căreia a fost introdusă acțiunea în anulare. Dispozițiile
art. 484 alin. (2)-(5)
 și
(7)
 se aplică în mod corespunzător.


COD PR CIVILA (R) 01/07/2010
Articolul 613

Judecarea acțiunii în anulare
(1)

Curtea de apel va judeca acțiunea în anulare în completul prevăzut de lege pentru judecata în primă instanță.
(2)

Întâmpinarea este obligatorie. Dispozițiile
art. 205-208
 sunt aplicabile în mod corespunzător.
(3)

Admițând acțiunea, curtea de apel va anula hotărârea arbitrală și:
a)

în cazurile prevăzute la
art. 608 alin. (1) lit. a)
,
b)
 și
e)
, va trimite cauza spre judecată instanței competente să o soluționeze, potrivit legii;
 ...
b)

în celelalte cazuri prevăzute la
art. 608 alin. (1)
, va trimite cauza spre rejudecare tribunalului arbitral, dacă cel puțin una dintre părți solicită expres acest lucru. În caz contrar, dacă litigiul este în stare de judecată, curtea de apel se va pronunța în fond, în limitele convenției arbitrale. Dacă însă, pentru a hotărî în fond, este nevoie de noi probe, curtea se va pronunța în fond după administrarea lor. În acest din urmă caz, curtea va pronunța mai întâi hotărârea de anulare și, după administrarea probelor, hotărârea asupra fondului, iar, dacă părțile au convenit expres ca litigiul să fie soluționat de către tribunalul arbitral în echitate, curtea de apel va soluționa cauza în echitate.
 ...
(4)

Hotărârea curții de apel prin care se soluționează acțiunea în anulare este supusă recursului.

 (la 24-03-2017,
 Alineatul (4) din Articolul 613 , Titlul V , Cartea a IV-a a fost modificat de

 )

 +

Titlul VI
 Executarea hotărârii arbitrale


COD PR CIVILA (R) 01/07/2010
Articolul 614

Executarea de bunăvoie
Hotărârea arbitrală se aduce la îndeplinire de bunăvoie de către partea împotriva căreia s-a pronunțat, de îndată sau în termenul arătat în cuprinsul acesteia.


COD PR CIVILA (R) 01/07/2010
Articolul 615

Executarea silită
Hotărârea arbitrală constituie titlu executoriu și se execută silit întocmai ca o hotărâre judecătorească. Dispozițiile
art. 603 alin. (3)
 rămân aplicabile.

 (la 24-03-2017,


COD PR CIVILA (R) 01/07/2010
Articolul 61

5 din Titlul VI , Cartea a IV-a a fost modificat de

 )

 +

Titlul VII
 Arbitrajul instituționalizat


COD PR CIVILA (R) 01/07/2010
Articolul 616

Noțiune
(1)

Arbitrajul instituționalizat este acea formă de jurisdicție arbitrală care se constituie și funcționează în mod permanent pe lângă o organizație sau instituție internă ori internațională sau ca organizație neguvernamentală de interes public de sine stătătoare, în condițiile legii, pe baza unui regulament propriu aplicabil în cazul tuturor litigiilor supuse ei spre soluționare potrivit unei convenții arbitrale. Activitatea arbitrajului instituționalizat nu are caracter economic și nu urmărește obținerea de profit.

 Notă
...

Decizie de admitere:
RIL nr. 10/2024
, publicată în Monitorul Oficial nr. 851 din 26 august 2024:
În interpretarea și aplicarea unitară a dispozițiilor
art. 616 alin. (1) din Codul de procedură civilă
, stabilește că entitățile supuse reglementării
Ordonanței Guvernului nr. 26/2000
 cu privire la asociații și fundații, aprobată cu modificări și completări prin
Legea nr. 246/2005
, cu modificările și completările ulterioare, pot include în statut, ca scop și/sau ca obiectiv, organizarea de activități specifice arbitrajului instituționalizat numai dacă sunt autorizate de legiuitor să exercite arbitrajul instituționalizat.
(2)

În reglementarea și desfășurarea activității jurisdicționale, arbitrajul instituționalizat este autonom în raport cu instituția care l-a înființat. Aceasta va stabili măsurile necesare pentru garantarea autonomiei.


COD PR CIVILA (R) 01/07/2010
Articolul 617

Alegerea arbitrajului instituționalizat
(1)

Părțile, prin convenția arbitrală, pot supune soluționarea litigiilor dintre ele unei anumite instanțe arbitrale aparținând arbitrajului instituționalizat.
(2)

În caz de contrarietate între convenția arbitrală și regulamentul arbitrajului instituționalizat la care aceasta trimite, va prevala convenția arbitrală.


COD PR CIVILA (R) 01/07/2010
Articolul 618

Arbitrii
(1)

Arbitrajul instituționalizat poate întocmi liste facultative cu persoane care pot fi arbitri sau supraarbitri. Aceste liste nu au caracter obligatoriu.
(2)

În cazul în care părțile nu se înțeleg asupra arbitrului unic ori când o parte nu numește arbitrul sau când cei 2 arbitri nu cad de acord asupra persoanei supraarbitrului, autoritatea de desemnare este președintele arbitrajului instituționalizat, afară numai dacă regulile de procedură ale acestuia sau părțile însele nu dispun altfel.
(3)

Organizațiile cu caracter asociativ sau cele constituite pentru apărarea intereselor unei categorii profesionale nu pot să numească arbitri dintre membrii lor, în cazurile în care acestea sunt în litigiu cu terții.


COD PR CIVILA (R) 01/07/2010
Articolul 619

Regulile arbitrale
(1)

Regulile de procedură ale arbitrajului instituționalizat se adoptă de către conducerea acestuia potrivit normelor sale de funcționare stabilite prin actul de înființare.
(2)

Prin desemnarea unui anumit arbitraj instituționalizat ca fiind competent în soluționarea unui anumit litigiu sau tip de litigii, părțile optează automat pentru aplicarea regulilor sale de procedură. Orice derogare de la această prevedere este nulă, afară numai dacă, ținând seama de condițiile speței și de conținutul regulilor de procedură indicate de părți ca fiind aplicabile, conducerea arbitrajului instituționalizat competent decide că pot fi aplicate și regulile alese de părți, stabilind dacă aplicarea acestora din urmă este efectivă sau prin analogie.
(3)

Dacă părțile nu au convenit altfel, se vor aplica regulile de procedură ale arbitrajului instituționalizat în vigoare la momentul sesizării acestuia.
(4)

Dreptul la apărare al părților în litigiu și contradictorialitatea dezbaterilor sunt garantate.
(5)

În cazul arbitrajului organizat de o instituție permanentă, dosarul se păstrează la acea instituție.


COD PR CIVILA (R) 01/07/2010
Articolul 620

Cheltuielile arbitrale
În cazul arbitrajului organizat de o instituție permanentă, taxele pentru organizarea arbitrajului, onorariile arbitrilor, precum și celelalte cheltuieli arbitrale se stabilesc și se plătesc conform regulamentului acelei instituții.


COD PR CIVILA (R) 01/07/2010
Articolul 621

Refuzul soluționării litigiului
Dacă organizația sau instituția prevăzută la
art. 616
 refuză să organizeze arbitrajul, convenția arbitrală rămâne valabilă, iar litigiul dintre părți va fi soluționat potrivit prevederilor prezentei cărți.

 +

Cartea a V-a
 Despre executarea silită

 +

Titlul I
 Dispoziții generale

 +

Capitolul I
 Scopul și obiectul executării silite